open-index/open-wikipedia-markdown huggingface dataset:
മൈക്രോഫോൺ

thumb|upright|ന്യൂമാൻ U87 കണ്ടൻസർ മൈക്രോഫോൺ
ശബ്ദതരംഗങ്ങളെ വൈദ്യുതതരംഗങ്ങളാക്കി മാറ്റുവാനുപയോഗിക്കുന്ന ഉപാധിയാണ് **മൈക്രോഫോൺ**. **മൈക്ക്** എന്ന ചുരുക്ക പേരിലും ഇതറിയപ്പെടുന്നു. 1876 ൽ എമൈൽ ബെർലിനെർ എന്നയാളാണ് ആദ്യത്തെ മൈക്രോഫോൺ നിർമ്മിച്ചത്. ടെലിഫോണിൽ ഉപയോഗിക്കാനായിരുന്നു ഇത്. ഇന്ന് ടി.വി,ടേപ് റെക്കോർഡർ, ടെലിഫോണുകൾ, ചലച്ചിത്ര ക്യാമറകൾ, ശ്രവണ സഹായികൾ തുടങ്ങി ഒട്ടനവധി ഉപകരണങ്ങളിൽ മൈക്രോഫോൺ ഉപയോഗികുന്നു.

ശബ്ദമുണ്ടാകുന്നതിനനുസരിച്ച് വിറക്കുന്ന ഒരു തനുസ്തരമാണ് (membrane) സാധാരണയായ രൂപകല്പനകളിൽ ഉപയോഗിക്കുന്നത്. സാധാരണ മൈക്രോഫോണുകൾ വിദ്യുത്കാന്തികപ്രേരണം വഴിയാണ്‌ പ്രവർത്തിക്കുന്നത്. കപ്പാസിറ്റൻസിൽ വരുന്ന മാറ്റങ്ങൾ, പീസോഇലക്ട്രിക് ജനറേഷൻ, പ്രകാശത്തിന്റെ മോഡ്യുലേഷൻ എന്നിവ ഉപയോഗപ്പെടുത്തുന്നവയുമുണ്ട്. 
## വിവിധ തരം മൈക്രോഫോണുകൾ

### കപ്പസിറ്റർ അഥവാ ഇലക്ട്രോസ്റ്റാറ്റിക് മൈക്രോഫോണുകൾ
ഇത്തരം മൈക്രോഫോണുകളിൽ ശബ്ദത്തിനനുസരിച്ച് വിറക്കുന്ന ഒരു ഡയഫ്രം, ഒരു കപ്പാസിറ്ററിന്റെ രണ്ട് പ്ലേറ്റുകളിൽ ഒന്നായി വർത്തിക്കുന്നു. ശബ്ദവ്യത്യാസത്തിനനുസരിച്ച് ഈ ഡയഫ്രം വിറക്കുമ്പോൾ രണ്ടാമത്തെ പ്ലേറ്റുമായുള്ള അകലം കൂടുകയും കുറയുകയും ചെയ്യുന്നു. കപ്പാസിറ്ററിന്റെ കപ്പാസിറ്റൻസ് പ്ലേറ്റുകൾ തമ്മിലുള്ള അകലത്തിന് വിപരീത അനുപാതത്തിലായതിനാൽ, അകലം വ്യത്യാസപ്പെടുന്നതിനനുസരിച്ച് കപ്പസിറ്റൻസും വ്യത്യാസപ്പെടുന്നു.
:C = \epsilon_{r}\epsilon_{0} \frac{A}{d} 
ഫലത്തിൽ കപ്പാസിറ്ററിന്റെ കപ്പാസിറ്റൻസ് ശബ്ദത്തിനനുസരിച്ച് വ്യത്യാസപ്പെടുന്നു. അപ്പോൾ ഈ പ്ലേറ്റുകൾക്കിടയിൽ പ്രയോഗിച്ചിരിക്കുന്ന വോൾട്ടതയിലും വ്യത്യാസം വരുന്നു. (C=Q/V എന്ന സമവാക്യം പ്രകാരം). ഈ വോൾട്ടതാ വ്യതിയാനത്തെ വൈദ്യുത തരംഗമാക്കി ഉപയോഗിക്കുന്നു.

### ഇലക്ട്രറ്റ് മൈക്രോഫോണുകൾ
കപ്പസിറ്റർ മൈക്രോഫോണുകളുടെ തന്നെ പുതിയ ഒരു രൂപകല്പനയാണ് ഇലക്ട്രറ്റ് മൈക്രോഫോണുകൾ. കപ്പാസിറ്റർ മൈക്രോഫോണുകളിലേതു പോലെ പുറമെ നിന്നും ചാർജ്ജ് കൊടുക്കുന്നതിനു പകരം,  ഇലക്ട്രറ്റ് മൈക്രോഫോണുകളിൽ സ്ഥിരമായി ചാർജ്ജ് ചെയ്യപ്പെട്ട പ്ലേറ്റ് ആണ് ഉപയോഗിക്കുന്നത്. 

### ഡൈനാമിക് മൈക്രോഫോണുകൾ
ഇത്തരം മൈക്രോഫോണുകൾ വിദ്യുത്കാന്തികപ്രേരണം വഴിയാണ് പ്രവർത്തിക്കുന്നത്. ഒരു കാന്തിക മണ്ഡലത്തിൽ സ്വതന്ത്രമായി ചലിക്കാൻ കഴിയുന്ന ഒരു കോയിൽ, ഇതിന്റെ ഡയഫ്രവുമായി ഘടിപ്പിച്ചിട്ടുണ്ടാകും. ഈ കോയിൽ ശബ്ദവ്യത്യാസതിനനുസരിച്ച് കാന്തിക മണ്ഡലത്തിൽ ചലിക്കുന്നു. അപ്പോൾ അതിൽ ശബ്ദവ്യത്യാസത്തിന് അനുസൃതമായ വൈദ്യുത പ്രവാഹം ഉണ്ടാകുന്നു. 

### കാർബൺ മൈക്രോഫൊണുകൾ
രണ്ട് പ്ലേറ്റുക്കൾക്കിടയിലുള്ള കാർബൺ തരികളാണ് ഇത്തരം മൈക്രോഫൊണുകളുടെ പ്രധാന ഭാഗം. പ്ലേറ്റുകളിൽ ഒരെണ്ണം ശബ്ദത്തിനനുസരിച്ച് ചലിക്കുന്നതാണ്. ഈ പ്ലേറ്റ് ചലിക്കുമ്പോൾ കാർബൺ തരികളിൽ പ്രയോഗിക്കപ്പെടുന്ന മർദ്ദം വ്യത്യാസപ്പെടുന്നു. അപ്പോൾ കാർബൺ തരികൾ തമ്മിലുള്ള സ്പർശന തലം കൂടുകയും കുറയുകയും ചെയ്യുന്നു. ഇതു മൂലം പ്ലേറ്റുകൾക്കു കുറുകെ കാർബൺ തരികളിലൂടെയുള്ള വൈദ്യുത പ്രവാഹത്തിനു അനുഭവപ്പെടുന്ന പ്രതിരോധം വ്യത്യാസപ്പെടുന്നു. അങ്ങനെ വൈദ്യുത പ്രവാഹം ശബ്ദ തരംഗത്തിനു അനുസൃതമായി പരിവർത്തനം ചെയ്യപ്പെടൂന്നു. 

## ഇതും കാണുക
ഉച്ചഭാഷിണി

## അവലംബം
നാഷണൽ.കോം 
http://www.akg.com/site/products/powerslave,id,261,pid,261,nodeid,2,_language,EN.html 

## പുറത്തേക്കുള്ള കണ്ണികൾ
* Info, Pictures and Soundbytes from vintage microphones| വിന്റേജ് മൈക്രോഫോൺസ്
* Searchable database of specs and component info from 600+ microphones
* Microphone construction and basic placement advice 
* History of the Microphone 

വർഗ്ഗം:കമ്പ്യൂട്ടർ ഇൻപുട്ട് ഉപകരണങ്ങൾ
വർഗ്ഗം:ശബ്ദസാങ്കേതിക ഉപകരണങ്ങൾ
ഗ്നു ഹേർഡ്‌

മാച്ച്(Mach)കേർണലിനായി ഗ്നുവിന്റെ ഭാഗമായി എഴുതിയ മൈക്രോകേർണൽ സെർവറുകളുടെ ഒരു ശേഖരമാണ് **ഗ്നു ഹേർഡ്‌**.1990 മുതൽ ഇത് യുണിക്സ് കേർണലിനുപകരമായി രൂപകല്പന ചെയ്യുകയും ഗ്നൂ സാർവ്വജനിക അനുവാദപത്രത്തിന് കീഴിൽ സ്വതന്ത്ര സോഫ്‌റ്റ്‌വെയറായി പുറത്തിറക്കുകയും ചെയ്ത സ്വതന്ത്ര സോഫ്‌റ്റ്‌വെയർ സമിതിയുടെ കീഴിൽ ഗ്നു പ്രൊജക്‌റ്റ് വികസിപ്പിച്ചുകൊണ്ടിരിക്കുന്നു. ലിനക്സ് കെർണൽ ഒരു പ്രായോഗിക പരിഹാരമാണെന്ന് തെളിഞ്ഞപ്പോൾ, ഗ്നു ഹർഡിന്റെ വികസനം മന്ദഗതിയിലായി, ചില സമയങ്ങളിൽ സ്തംഭനാവസ്ഥയും പുതുക്കിയ പ്രവർത്തനവും താൽപ്പര്യവും തമ്മിൽ മാറിമറിഞ്ഞു.

ഗ്നു മാച്ച്(GNU Mach)മൈക്രോകെർണലിൽപ്രവർത്തിക്കുന്ന ഒരു കൂട്ടം പ്രോട്ടോക്കോളുകളും സെർവർ പ്രക്രിയകളും (അല്ലെങ്കിൽ യുണിക്സ് ടെർമിനോളജിയിൽ ഡെമണുകൾ) ഹർഡിന്റെ രൂപകൽപ്പനയിൽ അടങ്ങിയിരിക്കുന്നു. പ്രവർത്തനക്ഷമത, സുരക്ഷ, സ്ഥിരത എന്നിവയിൽ യുണിക്സ് കേർണലിനെ മറികടക്കാൻ ഹർഡ് ലക്ഷ്യമിടുന്നു, അതേസമയം അതിനോട് വലിയ തോതിൽ പൊരുത്തപ്പെടുന്നു. പരമ്പരാഗത യുണിക്സ് മോണോലിത്തിക്ക് കേർണൽ ആർക്കിടെക്ചറിനേക്കാൾ ഗുണങ്ങൾ ഉള്ളതിനാൽ ഗ്നു പ്രോജക്റ്റ് മൾട്ടിസെർവർ മൈക്രോകേർണൽ തിരഞ്ഞെടുത്തു, 1980 കളിൽ ചില ഡെവലപ്പർമാർ ഇതിനുവേണ്ടി വാദിച്ചു.
## പേരും ലോഗോയും
1991 ഡിസംബറിൽ, ഹർഡിന്റെ പ്രൈമറി അർക്കിടെക്ട് ഈ പേരിനെ പരസ്പരം ആവർത്തിച്ചുള്ള ചുരുക്കെഴുത്തായി വിശേഷിപ്പിച്ചു:

ഹർഡും ഹിർഡും ഹെർഡ് എന്ന ഇംഗ്ലീഷ് പദത്തിന്റെ ഹോമോഫോണുകൾ ആയതിനാൽ, കേർണൽ എങ്ങനെ പ്രവർത്തിക്കുന്നുവെന്ന് പ്രതിഫലിപ്പിക്കുന്ന ഗ്നു ഹർഡ് എന്ന പൂർണ്ണമായ പേര് ഹെർഡ് ഓഫ് ഗ്നസ് എന്ന വാക്കുകളുടെ ഒരു പ്ലേയാണ്.

ലോഗോയെ ഹർഡ് ബോക്സുകൾ എന്ന് വിളിക്കുന്നു, ഇത് ആർക്കിടെക്റ്റിനെ പ്രതിഫലിപ്പിക്കുന്നു. ലോഗോ, നോഡുകൾ ഹർഡ് കേർണലിന്റെ സെർവറുകളെ പ്രതിനിധീകരിക്കുന്ന ഒരു ഗ്രാഫാണ്, കൂടാതെ ഡയറക്‌ട് ചെയ്‌ത എഡ്ജുകൾ ഐപിസി(IPC)സന്ദേശങ്ങളാണ്.

## വികസന ചരിത്രം
റിച്ചാർഡ് സ്റ്റാൾമാൻ 1983 സെപ്റ്റംബറിൽ ഒരു സ്വതന്ത്ര ഗ്നു ഓപ്പറേറ്റിംഗ് സിസ്റ്റം സൃഷ്ടിക്കുക എന്ന ലക്ഷ്യത്തോടെ ഗ്നു പ്രോജക്റ്റ് സ്ഥാപിച്ചു. തുടക്കത്തിൽ കേർണൽ വികസനത്തിന് ആവശ്യമായ ഘടകങ്ങൾ എഴുതിയിരുന്നു: എഡിറ്റേഴ്സ്, ഷെൽ, കംപൈലർ, ഡീബഗ്ഗർ തുടങ്ങിയവ. 1989-ഓടെ, ഗ്നു ജിപിഎൽ നിലവിൽ വന്നു, കേർണൽ മാത്രമായിരുന്നു പ്രധാന ഘടകം.

എംഐടിയുടെ ലബോറട്ടറി ഫോർ കമ്പ്യൂട്ടർ സയൻസിലെ (എൽസിഎസ്) പ്രൊഫസർ സ്റ്റീവ് വാർഡും സംഘവും വികസിപ്പിച്ചെടുത്ത ഗവേഷണ ട്രിക്സ് ഓപ്പറേറ്റിംഗ് സിസ്റ്റത്തെ അടിസ്ഥാനമാക്കി 1986-ൽ കേർണൽ വികസിപ്പിക്കുന്നത് അവസാനിപ്പിച്ച ശേഷം 1990-ൽ ഹർഡിന്റെ വികസനം ആരംഭിച്ചു. പ്രാരംഭ ഹർഡ് ആർക്കിടെക്റ്റായ തോമസ് ബുഷ്നെൽ പറയുന്നതനുസരിച്ച്, അവരുടെ ആദ്യകാല പദ്ധതി 4.4 ബിഎസ്ഡി-ലൈറ്റ് കേർണൽ പൊരുത്തപ്പെടുത്തുക എന്നതായിരുന്നു, കൂടാതെ, "ഇത് ഗംഭീരമായി വിജയിക്കുമെന്നും ലോകം വളരെ വ്യത്യസ്തമായ സ്ഥലമായിരിക്കുമെന്നും എനിക്ക് ഇപ്പോൾ വ്യക്തമാണ്. 1987-ൽ റിച്ചാർഡ് സ്റ്റാൾമാൻ കാർണഗീ മെലോൺ സർവകലാശാലയിൽ റിച്ചാർഡ് റാഷിദ് വികസിപ്പിച്ച മാച്ച്(Mach) മൈക്രോകേർണൽ ഉപയോഗിക്കാൻ നിർദ്ദേശിച്ചു. സിഎംയു മാച്ച് കോഡ് അനുയോജ്യമായ ലൈസൻസിന് കീഴിൽ പുറത്തിറക്കുമോ എന്ന കാര്യത്തിൽ അനിശ്ചിതത്വം കാരണം ഇതിന്റെ വികസനം മൂന്ന് വർഷം വൈകിയിരുന്നു.

## അവലംബം
വർഗ്ഗം:ഗ്നു പദ്ധതി
വർഗ്ഗം:സ്വതന്ത്ര സോഫ്റ്റ്‌വെയർ
കെവിൻ റൂഡ്‌

ഓസ്ട്രേലിയൻ ലേബർ പാർട്ടി നേതാവാണ് രണ്ട് പ്രാവശ്യം ഓസ്ട്രേലിയൻ പ്രധാനമന്ത്രിയായിരുന്ന **കെവിൻ മൈക്കിൾ റൂഡ്‌** (En: Kevin Michael Rudd)  (ജനനം: 21 സെപ്റ്റംബർ 1957). 2007 ൽ റൂഡിന്റെ നേതൃത്വത്തിൽ ഓസ്ട്രേലിയയിലെ പൊതു തിരഞ്ഞെടുപ്പിനെ നേരിട്ട ലേബർ പാർട്ടി ഭൂരിപക്ഷം നേടിയതിനെ തുടർന്ന് കെവിൻ റൂഡ്‌ 2007  ഡിസംബർ 3  നു  പ്രധാനമന്ത്രിയായി അധികാരമേറ്റു.

## 2013 ലെ ലേബർപാർട്ടിയുടെ നേതൃത്വത്തിലേക്കുള്ള തെരഞ്ഞെടുപ്പ്
ലേബർപാർട്ടിയുടെ നേതൃത്വത്തിലേക്കുള്ള മത്സരത്തിൽ 45 നെതിരെ 57 വോട്ടുകൾക്ക് നിലവിലെ പ്രധാനമന്ത്രി ജൂലിയ ഗില്ലാർഡിനെ പരാജയപ്പെടുത്തി വീണ്ടും പ്രധാനമന്ത്രിയായി സ്ഥാനമേറ്റു. 
## അവലംബം

## പുറത്തേക്കുള്ള കണ്ണികൾ

* 
* 
* 
* 

|-

|-

|-

|-

|-

|-

|-

വർഗ്ഗം:1957-ൽ ജനിച്ചവർ

വർഗ്ഗം:സെപ്റ്റംബർ 21-ന് ജനിച്ചവർ

വർഗ്ഗം:ഓസ്ട്രേലിയൻ പ്രധാനമന്ത്രിമാർ
ഇന്റർപോൾ

കുറ്റാന്വേഷണ രംഗത്ത് അന്താരാഷ്ട്ര സഹകരണമുൻടാക്കുവാനായി സ്ഥാപിതമായ വിവിധ രാജ്യങ്ങളുടെ പോലീസ് സംഘടനകളുടെ കൂട്ടായ്മയാണ് ഇന്റർപോൾ.ദ് ഇന്റർനാഷണൽ ക്രിമിനൽ പോലീസ് ഓർഗനൈസേഷൻ (The International Criminal Police Organisation) എന്നാണതിന്റെ മുഴുവൻ പേര്. ഐക്യരാഷ്ട്ര സംഘടന കഴിഞ്ഞാലുള്ള ഏറ്റവും വലിയ സംഘടനയാണിത്. 188 രാജ്യങ്ങൾ ഈ സംഘടനയിൽ അംഗമാണ്. വിയന്ന ആസ്ഥാനമാക്കി 1923 ലാണ് ഈ സംഘടന നിലവിൽ വന്നത്.യൂറൊപ്യൻ അംഗരാജ്യങ്ങളിലെ കുറ്റകൃത്യങ്ങൾ തടയിടാനായിയാണ് ഇതു പ്രാരംഭഘട്ടത്തിൽ ഈ സംഘടന ശ്രമിച്ചത്. The International Criminal Police Commission എന്നായിരുന്നു സംഘടനയുടെ പേര്. 1946 ൽ ഇത് പുനസംഘടിപ്പിക്കപ്പെട്ടു.തുടർന്ന് ആസ്ഥാനം പാരീസിലേക്കു മാറ്റി. 1956 ൽ ആണ് സംഘടന ഇന്നു കാണുന്ന പേരു സ്വീകരിച്ചത്. അംഗരാജ്യങ്ങൾ നൽകുന്ന വാർഷിക സംഭാവനയുടെ അടിസ്ഥാനത്തിലാണ് ഇന്റർപോൾ പ്രവർത്തിക്കുന്നത്.ഇന്ത്യയിൽ ഇന്റർപോളിനെ പ്രതിനിധീകരിക്കുന്നത് സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ അഥവാ സി.ബി.ഐ.ആണ്.

യു.എന്നും ഫുഡ്‌ബോൾ അസ്സോസിയേഷനും കഴിഞ്ഞാൽ ലോകത്തെ ഏറ്റവും വലിയ അന്താരാഷ്ട്ര സംഘടനയാണ് ഇന്റെർപോൾ. 1923-ൽ സ്ഥാപിതമായ സംഘടനയുടെ ടെലിഗ്രാഫ് മേൽവിലാസമായിരുന്നു
ഇന്റെർപോൾ. പിന്നീടത് സംഘടനയുടെ പേര് തന്നെയായി മാറി.

## കർത്തവ്യങ്ങൾ
അന്താരാഷ്ട്ര കുറ്റകൃത്യങ്ങൾ തടയാൻ സംയുക്തമായി ശ്രമിക്കുകയും കുറ്റവാളികളെ കുറിച്ചുള്ള വിവരങ്ങൾ കൈമാറുക, കള്ളക്കടത്ത്, ആയുധ കൈമാറ്റം തുടങ്ങിയവ പ്രവർത്തനങ്ങളെക്കുറിച്ചന്വേഷിക്കുക എന്നിവയാണ് പ്രധാന ദൌത്യങ്ങൾ.

## ഘടന
ജനറൽ അസംബ്ലിയാണ് ഭരണം നടത്തുന്നത്. അസംബ്ലിയിലെ ഓരോ അംഗത്തിനും ഓരോ വോട്ടുണ്ട്‌.അസ്സംബ്ലി പന്ത്രണ്ടംഗ എക്സിക്യൂട്ടീവ് കമ്മിറ്റിയെയും ഒരു പ്രസിഡന്റിനെയും തിരഞ്ഞെടുക്കുന്നു.ഇന്റർപോൾ ആസ്ഥാനത്തെ ജനറൽ സെക്രട്ടറിയേറ്റ് എന്നു വിളിക്കുന്നു.ഫ്രാൻസിലെ ലിയോൺസ് ആണ് ഇതിന്റെ ആസ്ഥാനം.

## അവലംബം

* മാതൃഭൂമി ഹരിശ്രീ 2005 ജനുവരി 29

വർഗ്ഗം:പോലീസ്
വർഗ്ഗം:അന്താരാഷ്ട്ര സംഘടനകൾ
ട്രിപ്പോളി

ലിബിയയുടെ തലസ്ഥാനനഗരമാണ് **ട്രിപ്പോളി** (Arabic: **طرابلس** **'  അഥവാ **طرابلس الغرب** **** ലിബിയൻ നാട്ടുഭാഷയിൽ: ***' ). അറബിയിൽ 'തറാബുലുസ് അൽഷാം' (Tarabulus-sham) എന്നറിയപ്പെടുന്നു. [[ഗ്രീക്ക്]] ഭാഷയിലെ *മൂന്ന് നഗരങ്ങൾ* എന്നർത്ഥം വരുന്ന ട്രിപോളിസ് (Τρίπολις) എന്ന പദത്തിൽ നിന്നാണ്‌ ഈ നഗരത്തിന്റെ പേര്‌ ഉരുത്തിരിഞ്ഞത്.

ഏകദേശം 1.69 മില്യണിലധികം ജനങ്ങൾ ഇവിടെ വസിക്കുന്നുണ്ട്. രാജ്യത്തിൻറെ വടക്ക്പടിഞ്ഞാറായിട്ടാണ് ട്രിപ്പോളി സ്ഥിതി ചെയ്യുന്നത്. ട്രിപ്പോളിയിലാണ് ലിബിയയുടെ മുഖ്യ കടൽത്താവളം. ലിബിയയിലെ പ്രധാന വാണിജ്യ-നിർമ്മാണ കേന്ദ്രം കൂടിയാണ് ട്രിപ്പോളി.

==ഭൂമിശാസ്ത്രം==



==അവലംബം==


* Includes text from *Collier's New Encyclopedia* (1921).

==Further reading==
* [[Nora Lafi]], Une ville du Maghreb entre Ancien régime et réformes ottomanes. Genèse des institutions municipales à Tripoli de Barbarie (1795-1911), Paris, L'Harmattan, 2002, 305 p. [http://www.amazon.fr/dp/274752616X]
*London, Joshua E.[http://www.amazon.com/dp/0471444154 *Victory in Tripoli: How America's War with the Barbary Pirates Established the U.S. Navy and Shaped a Nation'']New Jersey: John Wiley & Sons, Inc., 2005. hey

## ഇതും കാണുക
*ട്രിപ്പോളി അന്താരാഷ്ട്ര വിമാനത്താവളം
*First Barbary War
*Second Barbary War
*Barbary treaties
*1986 Berlin discotheque bombing

## പുറം കണ്ണികൾ

*
*Google Maps showing "greater" Tripoli, roughly bounded by Tajura on the east, Janzur on the west, Bin Ghashir on the south. (View at 1024x768 screen resolution or adjust the map to the described boundaries).
*[Dynamic map of Tripoli on Encarta online.](http://encarta.msn.com/map_701517187/Tripoli_(city_Libya).html) 
*Tripoli at goruma (German).  Machine translation by Freetranslation.com. 
* FallingRain Map - elevation = 6m

വർഗ്ഗം:ആഫ്രിക്കയിലെ തലസ്ഥാനങ്ങൾ
വർഗ്ഗം:ലിബിയ
കരിസ്മാറ്റിക്ക് പ്രസ്ഥാനം

പരിശുദ്ധാത്മാവ് മുഖേനയുള്ള ഉണർവിലൂടെയുള്ള ജീവിത നവീകരണം ലക്ഷ്യമാക്കി പ്രവർത്തിക്കുന്ന, പ്രൊട്ടസ്റ്റന്റ് വിഭാഗങ്ങളിലേയും, കത്തോലിക്കാ, ഓർത്തഡോക്സ് സഭകളിലേയും വിശ്വാസികളുടെ കൂട്ടായ്മയാണ് **കരിസ്മാറ്റിക്ക് പ്രസ്ഥാനം**.  ആദിമക്രിസ്തീയസഭയിൽ പ്രകടമായിരുന്നതായി ബൈബിളിലെ അപ്പസ്തോല പ്രവൃത്തികളിലും, പൗലോസിന്റെ ലേഖനങ്ങളിലും മറ്റും രേഖപ്പെടുത്തിയിരിക്കുന്ന അത്ഭുതപ്രവർത്തനവരം‍, പ്രവചനവരം, ഭാഷാവരം (Glossolalia) തുടങ്ങിയ "ദൈവികദാനങ്ങളുടെ" പ്രാപ്തിയും പ്രയോഗവും അനുഭവവും ആധുനികകാലത്തും സാധ്യമാണെന്ന് ഇവർ വിശ്വസിക്കുന്നു. ഇരുപതാം നൂറ്റാണ്ടിന്റെ രണ്ടാം പകുതിയിൽ, മുഖ്യധാരാസഭകളിലെ ചില വിഭാഗങ്ങൾ പെന്തക്കോസ്ത് സഭകളുടെ പ്രത്യേകതയായി കണക്കാക്കപ്പെട്ടിരുന്ന വിശ്വാസങ്ങളും അനുഷ്ടാനങ്ങളും പിന്തുടരാൻ ശ്രമിച്ചതോടെയാണ് ഈ പ്രസ്ഥാനം ജന്മമെടുത്തത്.  പ്രൊട്ടസ്റ്റന്റ് സഭകളിൽ ഇത് 1960-ലും, കത്തോലിക്കാസഭയിൽ 1967-ലും ഓർത്തഡോക്സ് സഭയിൽ 1971-ലും ആരംഭിച്ചതായി കരുതപ്പെടുന്നു.

## ചരിത്രം

ഇരുപതാം നൂറ്റാണ്ടിന്റെ തുടക്കത്തിൽ നിലവിൽ വന്ന പെന്തക്കോസ്ത് പ്രസ്ഥാനമാണ് പരമ്പരാഗതസഭകൾക്കുള്ളിലെ കരിസ്മാറ്റിക്ക് നവീകരണത്തിന് മാതൃകയായത്.  വ്യക്തിപരമായ പരിവർത്തനത്തിനും അതിന്റെ സ്ഥിരീകരണത്തിനായി പരിശുദ്ധാത്മാവിലൂടെയുള്ള ജ്ഞാനസ്നാനത്തിനും പരിവർത്തനത്തിന്റേയും അതിലെ സ്ഥിരതയുടേയും പ്രകടമായ തെളിവുകളിലൊന്നെന്ന നിലയിൽ  ഭാഷാവരത്തിനും മറ്റും പ്രാധാന്യം കല്പിച്ച കുറേ വിശ്വാസികളിലായിരുന്നു പെന്തക്കോസ്തു പ്രസ്ഥാനത്തിന്റെ തുടക്കം.  വ്യതിരിക്തമെന്നു തോന്നിച്ച ഈ വിശ്വാസാനുഷ്ഠാനങ്ങൾ പിന്തുടർന്ന ഈ വ്യക്തികൾക്ക് പരമ്പാരാഗത സഭകളിൽ ഇടം കണ്ടെത്താനാകാതെ വന്നതിനെ തുടർന്ന് അവർ ഒരു പ്രത്യേക വിഭാഗമായി മാറി.  വ്യത്യസ്ത പെന്തക്കോസ്തു സഭകളുടെ ഉത്ഭവം അങ്ങനെയാണ്.
     

പെന്തക്കോസ്തു സഭകളെ അനുകരിച്ചുള്ള വ്യവസ്ഥാപിത സഭകളിലെ നവീകരണത്തിന്റെ തുടക്കം 1960-ൽ അമേരിക്കയിലെ പ്രൊട്ടസ്റ്റന്റ് വിഭാഗമായ എപ്പിക്കോസ്പൽ സഭയിലായിരുന്നു. കാലിഫോർണിയയിലെ വാൻ നുയ്സിൽ എപ്പിസ്കോപ്പൽ പുരോഹിതനായിരുന്ന ഡെനിസ്  ജെ. ബെന്നെറ്റ് ആയിരുന്നു ഈ തുടക്കത്തിനു പിന്നിൽ.  അദ്ദേഹത്തിന്റെ **കാലത്ത് ഒൻപതുമണി** എന്ന പുസ്തകം, അക്കാലത്തെ വ്യക്തിപരമായ അനുഭവങ്ങളുടെ വിവരണമാണ്. ഈ പുതിയ പ്രസ്ഥാനത്തെ സൂചിപ്പിക്കാൻ "കരിസ്മാറ്റിക്" എന്ന വാക്ക് ആദ്യമായുപയോഗിച്ചത് 1962-ൽ ഹരാൽഡ് ബ്രഡേസൻ എന്ന ലൂഥറൻ പ്രഭാഷകൻ ആയിരുന്നു.   "നവ-പെന്തകോസ്ത്" എന്നു അത് വിശേഷിപ്പിക്കുന്നതു കേട്ട്,  "വ്യവസ്ഥാപിതസഭകളിലെ കരിസ്മാറ്റിക് നവീകരണം" എന്ന പേരാണ് ഈ പുതിയ പ്രസ്ഥാനത്തിനു കൂടുതൽ ചേരുക എന്ന് അഭിപ്രായപ്പെടുകയാണ് അദ്ദേഹം ചെയ്തത്. രോഗശാന്തി, ഭാഷാവരം, ഭാഷാവ്യാഖ്യാനം, പ്രവചനം തുടങ്ങിയ ദാനങ്ങളെ സഭകൾ പൊതുവേ അവഗണിച്ചതായി കരുതുന്ന ഈ പ്രസ്ഥാനം, അവയുടെ പുനർജ്ജീവനത്തിന് ഏറെ പ്രാധാന്യം കല്പിക്കുന്നു. **കരിസ്മാറ്റിക്** എന്ന വാക്ക്, ദാനം എന്നർത്ഥമുള്ള "കരിസ്മാ" (χάρισμα) എന്ന ഗ്രീക്ക് പദവുമായി ബന്ധപ്പെട്ടിരിക്കുന്നു. കരിസ്മായുടെ തന്നെ മൂലം, പൗലോസ് അപ്പസ്തോലൻ കൊറിന്ത്യർക്കെഴുതിയ ലേഖനത്തിലെ കൃപ, വരം എന്നൊക്കെ അർത്ഥമുള്ള "കരിസ്" (χάρις) എന്ന ഗ്രീക്ക് പദമാണ്.  ഈ അർത്ഥം പിന്തുടർന്നാൽ, കൃപ ദാനമായി ലഭിച്ച് ആനന്ദഭരിതനായ ഏതു ക്രിസ്ത്യാനിയും "കരിസ്മാറ്റിക്ക്"  ആകാം.  എന്നാൽ വ്യവസ്ഥാപിതസഭകളിലെ ആത്മീയവരങ്ങളുടെ വരവിനെ സൂചിപ്പിക്കാൻ മാത്രമാണ് കരിസ്മാറ്റിക് പ്രസ്ഥാനം എന്ന് പേര് സാധാരണ ഉപയോഗിക്കാറുള്ളത്.

## അവലംബം
അരാവലി പർവതനിര

ഭാരതത്തിന്റെ പശ്ചിമഭാഗത്തായി നിലകൊള്ളുന്ന,ഏകദേശം 800 കിലോമീറ്റർ നീളം വരുന്ന മലനിരകളാണ്‌ **അരാവലി മലനിരകൾ**.  "കൊടുമുടികളുടെ വരി" എന്നാണ്‌ അരാവലി എന്നതിന്റെ ഭാഷാർഥം.  രാജസ്ഥാൻ,ഹരിയാന,ഗുജറാത്ത് എന്നീ സംസ്ഥാനങ്ങളിലൂടെ വടക്കുകിഴക്ക് മുതൽ തെക്ക്പടിഞ്ഞാറ് ഭാഗം വരെ നീളുന്നതാണ്‌ ഈ പർ‌വ്വത നിരകൾ

പുരാണങ്ങളിൽ വൈഷ്ണവ അവതാരമായ ദത്താത്രേയൻ്റെ ജന്മസ്ഥലമായി ഇവിടം കണക്കാക്കപ്പെടുന്നു

## സവിശേഷതകൾ
അരാവലിയുടെ വടക്കൻ ഭാഗം ഒറ്റപ്പെട്ട കുന്നുകളും പാറ മുനമ്പുകളും ചേർന്ന് ഹരിയാന സംസ്ഥാനത്തിലൂടെ ഡൽഹിയിൽ ചെന്നവസാനിക്കുന്നു. ദക്ഷിണഭാഗം ഗുജറാത്തിലെ അഹമദാബാദിനടുത്തുള്ള പലൻപൂരിൽ അവസാനിക്കുന്നു. ഏറ്റവും വലിയ കൊടുമുടി മൗണ്ടു ആബുവിലുള്ള ഗുരു ശിഖർ ആണ്‌. 5653 അടി(1723 മീറ്റർ) ഉയരത്തിൽ  ഗുജറാത്ത് ജില്ലയുടെ അതിർത്തിയിൽ മലനിരകളുടെ തെക്കുപടിഞ്ഞാറൻ അറ്റത്തായാണ്‌ ഇതിന്റെ കിടപ്പ്. 

## അവലംബം

## ഇതും കാണുക
*അരാവലി പർവ്വതനിരകളുടെ ഫലകചലനം മൂലമുള്ള ഉത്ഭവം

വർഗ്ഗം:ഇന്ത്യയിലെ പർവ്വതനിരകൾ
സ്വ. ലേ. (വിവക്ഷകൾ)

**സ്വ. ലേ.** എന്ന വാക്കാൽ താഴെപ്പറയുന്ന എന്തിനേയും വിവക്ഷിക്കാം.

*സ്വ. ലേ. - മലയാളത്തിലെ, സ്വന്തം ലേഖകൻ എന്ന വാക്കിന്റെ ചുരുക്കെഴുത്ത്.
*സ്വ. ലേ. (മലയാളചലച്ചിത്രം) - 2009-ൽ പുറത്തിറങ്ങിയ മലയാളചലച്ചിത്രം.
സ്വ. ലേ. (ചലച്ചിത്രം)

2009 ഒക്ടോബർ 29-ന്  പുറത്തിറങ്ങിയ ഒരു മലയാളചലച്ചിത്രമാണ് **സ്വ.ലേ**. പി. സുകുമാർ ആണ് ഈ ചലച്ചിത്രം സം‌വിധാനം ചെയ്തിരിക്കുന്നത്. ദിലീപ്, ഗോപിക എന്നിവർ നായികാനായികന്മാരായി അഭിനയിച്ചിരിക്കുന്ന ഈ ചലച്ചിത്രത്തിൽ നെടുമുടി വേണു, ജഗതി ശ്രീകുമാർ, കെ.പി.എ.സി. ലളിത എന്നിവരും പ്രാധാന്യമുള്ള കഥാപാത്രങ്ങളെ അവതരിപ്പിച്ചിരിക്കുന്നു. വിവാഹത്തിനുശേഷമുള്ള ഗോപികയുടെ ആദ്യ ചിത്രം എന്ന നിലയിൽ ഈ ചിത്രം ശ്രദ്ധിക്കപ്പെട്ടിരുന്നു.

## അഭിനേതാക്കൾ

## മറ്റ് അണിയറപ്രവർത്തകർ

* കലാസംവിധാനം : ബാവ 
* ചിത്രസംയോജന : വി സാജൻ‌
* മേക്കപ്പ് : സുദേവൻ‌
* വസ്ത്രാലങ്കാരം : അനിൽ ചെമ്പൂർ‌
* നൃത്തകല : പ്രസന്ന
* സംഘട്ടനം : മാഫിയാ ശശി

## അവലംബം

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
ചൈനീസ്‌ ഗർ‌ഭധാരണ കലണ്ടർ‌

ജനിക്കാൻ‌പോകുന്ന കുഞ്ഞ്‌ ആണാണോ പെണ്ണാണോ എന്നറിയാൻവേണ്ടി ഉപയോഗിക്കുന്ന വളരെ പ്രാചീനമായൊരു ചൈനീസ്‌ രീതിയാണു് **ചൈനീസ്‌ ഗർ‌ഭധാരണ കലണ്ടർ**(*Chinese conception chart*) . ചൈനീസ്‌ ഗർ‌ഭധാരണ കലണ്ടറിന്‌ ആയിരം വർ‌ഷത്തിലേറെ പഴക്കമുണ്ടെന്നു വിശ്വസിക്കപ്പെടുന്നു.  ശാസ്ത്രീയമായി തെളിയിക്കപ്പെട്ടിട്ടില്ലെങ്കിലും ഇന്നും ഏറെപ്പേർ‌ ഈ കലണ്ടറിനെ വിശ്വസിച്ചുപോരുന്നു. ഇതിന്റെ പ്രയോഗരീതി വളരെ ലളിതമാണ്. ഗർ‌ഭധാരണനടന്ന മാസവും ആ സമയത്തുള്ള യുവതിയുടെ കൃത്യമായ വയസ്സും വച്ചുമാത്രം ജനിക്കാൻ‌ പോകുന്ന കുഞ്ഞ് ആണാണോ പെണ്ണാണോ എന്നു ഗണിക്കുന്നു.

കലണ്ടറിന്റെ ഒരു വശത്ത് മാസങ്ങളും മറ്റൊരു വശത്ത് അമ്മയുടെ പ്രായവും രേഖപ്പെടുത്തിരിക്കും. അവ രണ്ടും ലംബമായും തിരശ്ചീനമായും കൂട്ടിമുട്ടുന്ന ചതുരത്തിൽ‌ **പു** എന്ന അക്ഷരമാണെങ്കിൽ‌ കുട്ടി ആണും അതല്ല **സ്ത്രീ** എന്നാണെങ്കിൽ‌ ജനിക്കുന്ന കുട്ടി പെണ്ണും ആയിരിക്കുമെന്നാണു ചൈനീസ്‌ കലണ്ടർ‌ സൂചിപ്പിക്കുന്നത്. ഉദാഹരണത്തിന്, കലണ്ടർപ്രകാരം സെപ്റ്റംബറിൽ‌ ഗർഭധാരണം നടന്ന ഒരു 23 കാരിക്കു പെൺ‌കുട്ടിയും 24 കാരിക്ക് ആൺ‌കുട്ടിയുമാണു ജനിക്കാൻ‌ സാധ്യത. ജനിച്ച കുഞ്ഞുങ്ങളുടെ കാര്യത്തിൽ‌ ഗർഭധാരണം നടന്ന മാസവും അപ്പോഴത്തെ പ്രായവും കണക്കാക്കി കലണ്ടറിന്റെ വിശ്വാസ്യത പലരും പരീക്ഷിച്ചു വരുന്നു.

## അവലംബം

വർഗ്ഗം:കപടശാസ്ത്രം
പുരുഷൻ

ലഘുചിത്രം|ഒരു പുരുഷൻ.
മനുഷ്യരിലെ  പ്രായപൂർത്തിയെത്തിയ ആൺ‌ജാതി പൊതുവേ **പുരുഷൻ**‌ എന്നറിയപ്പെടുന്നു. പ്രായപൂർത്തിയാകുന്നതിനുമുമ്പ് ഒരു പുരുഷനെ ആൺകുട്ടി എന്നാണ് വിളിക്കുന്നത്. മറ്റ് മിക്ക ആൺ സസ്തനികളെയും പോലെ ഒരു മനുഷ്യന്റെ ജീനോം സാധാരണയായി അമ്മയിൽ നിന്ന് ഒരു X ക്രോമസോമും പിതാവിൽ നിന്ന് Y ക്രോമസോമും പാരമ്പര്യമായി സ്വീകരിക്കുന്നു. Y ക്രോമസോമിലെ SRY ജീനാണ് പുരുഷ ഭ്രൂണത്തിന്റെ ലിംഗ വ്യത്യാസം നിയന്ത്രിക്കുന്നത്. പ്രായപൂർത്തിയാകുമ്പോൾ ആൻഡ്രോജൻ ഉൽപാദനത്തെ ഉത്തേജിപ്പിക്കുന്ന ഹോർമോണുകൾ ദ്വിതീയ ലൈംഗിക സ്വഭാവസവിശേഷതകളുടെ വികാസത്തിന് കാരണമാകുന്നു. അങ്ങനെ ലിംഗങ്ങൾക്കിടയിൽ വലിയ വ്യത്യാസങ്ങൾ കാണിക്കുന്നു. വലിയ പേശി, മുഖത്തെ രോമവളർച്ച, ശരീരത്തിലെ കൊഴുപ്പ് കുറഞ്ഞ ഘടന എന്നിവ ഇതിൽ ഉൾപ്പെടുന്നു. ലിംഗം, വൃഷണങ്ങൾ, ശുക്ലനാളം, പ്രോസ്റ്റേറ്റ് ഗ്രന്ഥി, എപ്പിഡിഡൈമിസ് എന്നിവയും ദ്വിതീയ ലൈംഗിക സവിശേഷതകളും ഉൾപ്പെടുന്ന പുരുഷ പ്രത്യുത്പാദന വ്യവസ്ഥയാണ് പുരുഷ ശരീരഘടനയെ സ്ത്രീ ശരീരഘടനയിൽ നിന്ന് വേർതിരിക്കുന്നത്.

സമൂഹത്തിൽ‌ പുരുഷനും സ്ത്രീക്കും തുല്യസ്ഥാനമാണു കല്പിച്ചിട്ടുള്ളതെങ്കിലും ശാരീരികപ്രത്യേകതകളാലും മറ്റും ഈ രണ്ടു വിഭാഗവും വ്യത്യാസപ്പെട്ടിരിക്കുന്നു. സ്ത്രീയെപ്പോലെ പുരുഷനും ഒരു സിസ്ജെൻഡർ വിഭാഗമാകുന്നു. അക്രമത്തിന് ഇരയായവരും കുറ്റവാളികളായും  പുരുഷൻമാരുടെ പ്രാതിനിധ്യം കൂടുതലാണ്. നിർബന്ധിത പരിച്ഛേദനം പോലുള്ള ചില നിയമങ്ങൾ മതപ്രമാണങ്ങളും പുരുഷന്മാർക്ക് അനുശാസിക്കുന്നു.

## ജനനം
[right|thumb|114x114px|പുരുഷചിഹ്നമായി ഉപയോഗിക്കുന്ന [റോമൻ മിത്തോളജിയിലെ മാർസിന്റെ അടയാളം]]
ഓരോ ക്രോമോസോമും അതിന്റെ തനിപ്പകർ‌പ്പായ മറ്റൊരു ക്രോമോസോമിനെ നിർ‌മ്മിക്കുകയും അങ്ങനെ തന്റെ തൽ‌സ്വരൂപമായ മറ്റൊരു കോശത്തിനു ജന്മം കൊടുക്കുകയും ചെയ്യുന്ന പ്രക്രിയയാണു **കോശവിഭജനം** എന്നറിയപ്പെടുന്നത്. എന്നാൽ‌ ഇത്തരമൊരു പ്രക്രിയയ്‌ക്കു മുതിരാത്തവയാണ് ആൺ‌കോശങ്ങൾ‌. പുരുഷനിൽ‌നിന്നുണ്ടാവുന്ന ബീജകോശമായ സ്‌പെർ‌മാറ്റസോയയും, സ്ത്രീയുടെ അണ്ഡകോശത്തിൽ‌ നിന്നുള്ള ഓവമും(Ovum) യോജിച്ചുണ്ടാകുന്ന സൈഗോട്ടിൽ‌ നിന്നാണ് ശിശു രൂപം കൊള്ളുന്നത്. ഇതിൽ‌, സ്ത്രീയുടെ അണ്ഡകോശത്തിൽ രണ്ട് എക്സ് (xx) ക്രോമോസോമുകൾ‌ മാത്രമേ ഉണ്ടാവുകയുള്ളൂ. പുരുഷബീജകോശത്തിലാകട്ടെ ഒരു എക്സും ഒരു വൈയും (xy) ആണുണ്ടാവുക. സം‌യോഗസമയത്ത് എക്സ് അടങ്ങുന്ന സ്‌പെർ‌മാറ്റസോയയും എക്സ് അടങ്ങുന്ന ഓവമും ആണു സം‌യോജിക്കുന്നത് എങ്കിൽ‌ xx - ക്രോമോസോമുള്ള പെൺ‌കുഞ്ഞായിരിക്കും ജനിക്കുക. വൈ(y) അടങ്ങുന്ന സ്‌പെർ‌മാറ്റസോയയും എക്സ് (x) അടങ്ങുന്ന ഓവമും തമ്മിൽ‌ യോജിച്ചാൽ‌ മാത്രമേ ആൺ‌ജനനം സാധ്യമാവുകയുള്ളൂ.

## സ്ത്രീപുരുഷ വൈവിധ്യങ്ങൾ‌

  
    പ്രത്യേകതകൾ 
      32px|rightസ്ത്രീ

    right|32pxപുരുഷൻ‌

  
  
    സ്തനഗ്രന്ഥികൾ 
    നല്ല വളർ‌ച്ച പ്രാപിക്കുന്നു
     ശൈശവാവസ്ഥയിൽ‌ വളർ‌ച്ചനിൽ‌ക്കുന്നു
  
    
   ദേഹത്തിലെ രോമംവളരെ കുറച്ചുമാത്രംധാരാളം
  
    ഗുഹ്യരോമാവലി ലൈംഗികാവയവങ്ങൾ‌ക്കുമേലെ സമവിതാനമായ ഒരു വരയാൽ‌ പരിമിതപ്പെടുന്നുമേൽ‌പ്പോട്ട് നാഭിവരെ വളർ‌ന്നു വരാം
  
    താടിയും മീശയുംഉണ്ടാവില്ലപ്രകടമാണ്
  
    കഷണ്ടിയുണ്ടാവാനുള്ള പ്രവണതഉണ്ടാവില്ല പ്രകടമാണ്
  
    ശബ്‌ദം  ഉയർ‌ന്ന സ്ഥായിയിൽ‌. കാരണം ലാറിൻ‌ക്‌സിന്റെ വളർ‌ച്ചക്കൂറവ്താഴ്‌ന്ന സ്ഥായിയിൽ‌. ലാറിൻ‌ക്‌സിന്റെ പൂർ‌ണമായും വളർ‌ന്നു വികസിക്കുന്നു
  
    അരക്കെട്ട്‌ വീതി അധികമുണ്ടാവുംമെലിഞ്ഞിരിക്കും
  
    മാംസപേശികൾ‌ വളർ‌ച്ച കുറവായിരിക്കുംവളർ‌ച്ച കൂടിയിരിക്കും
  
  
      ഇ.എസ്‌. ആർ. സാധാരണയിൽ‌ അധികം സാധാരണയിൽ‌ കുറവ്
  


## ഇതും കാണുക

* സ്ത്രീ

* ലിംഗവിവേചനം
* പിതൃമേധാവിത്വം

## അവലംബം


## പുറത്തേക്കുള്ള കണ്ണികൾ
* 

* 

വർഗ്ഗം:സാമൂഹികം
വർഗ്ഗം:മനുഷ്യൻ
വർഗ്ഗം:പുരുഷൻ
ഗ്നു ഉപകരണശൃംഖല

ഗ്നു പദ്ധതി പ്രകാരം നിർമ്മിക്കപ്പെട്ട കമ്പ്യൂട്ടർ പ്രോഗ്രാമിംഗിന് ഉപയോഗിക്കുന്ന ഉപകരണങ്ങളുടെ ഒരു കൂട്ടമാണ് **ഗ്നു ഉപകരണ ശൃംഖല**. ഇത് സോഫ്റ്റവെയർ ആപ്ലിക്കേഷനുകളും ഓപ്പറേറ്റിംഗ് സിസ്റ്റങ്ങളും നിർമ്മിക്കാൻ ഇത് ഉപയോഗിച്ചുവരുന്നു. ലിനക്സ് കെർണൽ, BSD ഓപ്പറേറ്റിംഗ് സിസ്റ്റം എന്നിവയുടെ നിർമ്മാണത്തിൽ ഇത് പ്രധാന പങ്കുവഹിച്ചുവരുന്നു. എംബഡഡ് സിസ്റ്റങ്ങളുടെ നിർമ്മാണത്തിൽ ഗ്നു ഉപകരണ ശൃംഖലക്ക് സുപ്രധാന സ്ഥാനമാണുള്ളത്.

## ഗ്നു ഉപകരണ ശൃംഖലയിലെ പ്രധാന ഘടകങ്ങൾ

*ഗ്നു മേക്ക് - കമ്പയിലേഷനും നിർമ്മാണവും സ്വയം നിയന്ത്രിതമായി നടത്തുന്ന ഉപകരണം.
*ഗ്നു കമ്പയിലർ ശേഖരം - വിവിധ കമ്പ്യൂട്ടർ ഭാഷകൾ കമ്പയിൽ ചെയ്യാനുപയോഗിക്കുന്നു.
*ഗ്നു ബിൻയൂട്ടിൽസ് - പ്രോഗ്രാം അസംബിൾ ചെയ്യാനും ലിങ്ക് ചെയ്യാനും ഉപയോഗിക്കുന്ന ഉപകരണങ്ങളുടെ ശേഖരം
*ഗ്നു ബൈസൺ - പാർസർ നിർമ്മാണത്തിനുപയോഗിക്കുന്ന ഉപകരണം.
*ഗ്നു എം4 - എം 4 മാക്രോകൾ പ്രോസസ് ചെയ്യാനുപയോഗിക്കുന്ന ഉപകരണം.
*ഗ്നു ഡിബഗ്ഗർ GDB  - പ്രോഗ്രാമുളിലെ തെറ്റുകൾ കണ്ടുപിടിക്കാനും ഡിബഗ് ചെയ്യാനുമുള്ള ഉപകരണം.
*ഗ്നു ബിൽഡ് സിസ്റ്റം  (autotools): 
** ഓട്ടോ കോൺഫ്
** ഓട്ടോ ഹെഡർ
** ഓട്ടോ മേക്ക്
**ലിബ്ടൂൾ
ജവഹർലാൽ നെഹ്രു സർവകലാശാല

ന്യൂ ഡൽഹിയിൽ നിലകൊള്ളുന്ന ഒരു കേന്ദ്ര സർ‌വകലാശാലയാണ്‌ **ജവഹർലാൽ നെഹ്റു യൂനിവേഴ്സിറ്റി**. **ജെ.എൻ.യു**. എന്നും **നെഹ്റു യൂനിവേഴ്സിറ്റി** എന്നും ഇത് അറിയപ്പെടുന്നു. അരാവലി മലനിരകളുടെ ശിഖിരങ്ങളിലെ കുറ്റിക്കാടുളിൽ സ്ഥിതിചെയ്യുന്ന ഈ യൂനിവേഴ്സിറ്റി ഏകദേശം 1000 ഏക്കർ(4 ചതുരശ്ര കിലോമീറ്റർ) സ്ഥലത്തായി പരന്നുകിടക്കുന്നു‌. പ്രധാനമായും ഗവേഷണ കേന്ദ്രീകൃതമായ ബിരുദാനന്തരബിരുദം നൽകുന്ന ഈ സർ‌വകലാശാലയിൽ 5,500 വിദ്യാർത്ഥികൾ പഠനം നടത്തുന്നു. അദ്ധ്യാപകർ ഏകദേശം 550 പേർ വരും
## ചരിത്രം
1969 ൽ പാർലമെന്റ് പാസ്സാക്കിയ ഒരു പ്രത്യേക നിയമത്തിലൂടെയാണ്‌ ജെ.എൻ.യു. സ്ഥാപിതമാവുന്നത്. ഇന്ത്യയുടെ ആദ്യ പ്രധാനമന്ത്രിയായ ജവഹർലാൽ നെഹ്റുവിന്റെ പേര്‌ നൽകപ്പെട്ട ഈ സർ‌വകലാശാല സ്ഥാപിച്ചത് നെഹ്റുവിന്റെ മകളും മുൻപ്രധാനമന്ത്രിയുമായ ഇന്ദിരാഗാന്ധിയായിരുന്നു. ജി. പാർഥസാരതി ആദ്യ വൈസ് ചാൻസലറായി നിയമിക്കപ്പെട്ടു.

മുന്നാംലോക രാജ്യങ്ങളിലെ വിദ്യാർത്ഥികൾക്ക് ഉന്നത പഠനത്തിനുള്ള ഒരു പ്രമുഖ സ്ഥാപനമാക്കി മാറ്റുക എന്നതായിരുന്നു ഈ സർ‌വകലാശാലയുടെ സ്ഥാപകർ ലക്ഷ്യമാക്കിയത്. മുന്നാം ലോകരാജ്യങ്ങളെ കുറിച്ചുള്ള പഠനകേന്ദ്രം എന്നത് ഈ സ്ഥാപനത്തിന്റെ തുടക്കം മുതലുള്ള ഉദ്ദേശ്യമായിരുന്നു. ദേശീയ അന്തർദേശീയ നയ രൂപവത്കരണത്തിലും ഉന്നത തല അക്കാദമിക പ്രവർത്തികളിലും വിദ്യാർത്ഥികളേയും അദ്ധ്യാപകരേയും കൂടുതലായി വ്യാപൃതരാക്കുന്ന ഗവേഷണത്തേയും അധ്യാപനത്തേയും പ്രോത്സാഹിപ്പിക്കുക എന്നതായിരുന്നു മൂന്നാമതൊരു ലക്ഷ്യമായി കണ്ടത്

### പാകിസ്താന് അനുകൂലമായി മുദ്രാവാക്യ വിവാദം
അഫ്‌സൽ ഗുരുവിൻറെ ഓർമ പുതുക്കൽ ദിനത്തിൽ സംഘടിപ്പിക്കപ്പെട്ട പ്രതിഷേധ പരിപാടിയിൽ നിരവധി വിദ്യാർത്ഥികൾ ഇന്ത്യാ വിരുദ്ധ മുദ്രാവാക്യങ്ങൾ മുഴക്കിയതായാണ് ആരോപണം. ബി.ജെ.പി അനുകൂല സംഘടനയായ എ.ബി.വി.പി യായിരുന്നു ഇത്തരത്തിലൊരു പരാതിയുമായി രംഗത്തെത്തിയത് എന്നാൽ ദേശവിരുദ്ധമുദ്രാവാക്യങ്ങൾ വിളിച്ചു എന്നു പറഞ്ഞതിനു തെളിവായി ചാനലുകൾ കാണിച്ച വിഡിയോ എഡിറ്റ് ചെയ്ത് ഉണ്ടാക്കിയതാണെന്ന് പിന്നീട് നടത്തിയ ഫോറൻസിക് പരിശോധനകളിൽ മനസ്സിലായി.

## ശ്രദ്ധേയരായ പൂർവ്വ വിദ്യാർത്ഥികൾ
*പ്രകാശ് കാരാട്ട്
*സീതാറാം യെച്ചൂരി
*കനയ്യ കുമാർ

## ഇതും കാണുക
കനയ്യ കുമാർ ഷെഹ്‌ല റഷീദ്

)ours" style="float: right; margin-left: 1em; font-size: 85%; background:#ffffcc; color:black; width:20em; max-width: 25%;" cellspacing="0" cellpadding="0"
! style="background-color:#cccccc;" | വൈസ്-ചാൻ‍സലർമാർ
|-
| style="text-align: left;" | 
* ജി. പാർ‍ഥസാരതി, 1969-1974
* ബി.ഡി. നാഗ് ചൗധരി, 1974-1979
* കെ.ആർ. നാരായണൻ, 1979-1980
* വൈ. നായുഡുമ്മ, 1981-1982
* പി.എൻ. ശ്രീവാസ്തവ, 1983-1987
* എം.എസ്. അഗവാനി, 1987-1992
* യോഗീന്ദർ കെ. അലഗ്, 1992-1996
* എ. ദത്ത, 1996-2002
* ജി. കെ. ഝദ്ദ, 2002-2005
* ബി. ബി. ഭട്ടാചാര്യ, 2005-തുടരുന്നു
|}

വർഗ്ഗം:ജവഹർലാൽ നെഹ്രു സർവകലാശാല
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
ലോക ഹലോ ദിനം

എല്ലാ വർഷത്തിലെയും നവംബർ 21 **ലോക ഹലോ ദിനമായി** കൊണ്ടാടപ്പെടുന്നു. പത്തുപേരോട് ഹലോ എന്ന് ആശംസിക്കുക എന്നതാണ് ഈ ആഘോഷത്തിന്റെ ഉദ്ദേശ്യം. പ്രശ്നങ്ങൾ പരിഹരിക്കുന്നതിന് യുദ്ധമല്ല ആശയ വിനിമയമാണ് വേണ്ടത് എന്ന സന്ദേശം ലോകനേതാക്കൾക്ക് നൽകുക എന്നതാണ് ഇങ്ങനെ അഭിവാദ്യം ചെയ്യുന്നതിലൂടെ ഉദ്ദേശിക്കുന്നത്. 

ഈജിപ്റ്റും ഇസ്രായേലും തമ്മിലുള്ള കലഹമാണ് 1973-ൽ ബ്രയാനേയും മൈക്കിൾ മക്‌കോർമാക്കിനേയും ഇങ്ങനെ ഒരു ആഘോഷം തുടങ്ങാൻ പ്രേരിപ്പിച്ചത്.

## അവലംബം

## പുറം കണ്ണികൾ
* http://www.worldhelloday.org/
വർഗ്ഗം:വിശേഷദിനങ്ങൾ
വർഗ്ഗം:നവംബർ 21
മിസൈൽ

യുദ്ധത്തിനായി ഉപയോഗിക്കുന്ന ഒരായുധമാണ്‌ **മിസൈൽ**. പുരാതനകാലത്ത് യുദ്ധത്തിന്‌ ചൈനക്കാർ ഉപയോഗിച്ച റോക്കറ്റുകളുടെ പരിഷ്കരിച്ച രൂപമാണിത്.അടിസ്ഥാനപരമായി റോക്കറ്റുകളും മിസ്സൈലുകളും ഒന്നു തന്നെയാണ്.ഇവ തമ്മിലുള്ള വ്യത്യാസം മിസ്സൈൽ ഒരു പോർമുന വഹിക്കുന്നു എന്നുള്ളതാണ്.പോർമുന എന്നത് ഒരുപക്ഷേ അണുവായുധമോ മറ്റു സ്ഫോടക സാമഗ്രികളോ ആവാം.റോക്കറ്റുകളും മിസ്സൈലുകളും പ്രവർത്തിക്കുന്നത് ഒരേ ശാസ്ത്ര തത്ത്വത്തെ അടിസ്ഥാനപ്പെടുത്തിയാണ്.സർ ഐസക് ന്യൂട്ടൺ ആവിഷ്കരിച്ച മൂന്നാം ചലനനിയമമാണ് മിസൈലിന്റെ പ്രവർത്തന തത്ത്വം

## ന്യൂട്ടന്റെ മൂന്നാം ചലന നിയമം
ഏതൊരു പ്രവർത്തിക്കും തുല്യവും വിപരീതവുമായ ഒരു പ്രതിപ്രവർത്തി ഉണ്ടായിരിക്കും.ഇതാണ് മൂന്നാം ചലനനിയമം പറയുന്നത്.

## റോക്കറ്റിന്റെ പ്രവർത്തനം
 
ദ്രവമോ ഖരമോ ആയ ഇന്ധനം  ജ്വലിച്ചുണ്ടാകുന്ന ഊർജ്ജമാണ് റോക്കറ്റിനെ മുമ്പോട്ടു ചലിപ്പിക്കുന്നത്. ഇന്ധനം  നിശ്ചിത വ്യാപ്തമുള്ള അറയിൽ വച്ച് ജ്വലനത്തിന് വിധേയമാക്കുന്നു.ഇത് ജ്വലിച്ചുണ്ടാകുന്ന ഉന്നത മർദ്ദത്തിലുള്ള വാതകം  ഈ അറയിൽ നിന്നും ഒരു നോസ്സിലിലൂടെ  ശക്തിയായി പുറത്തേക്ക് ബഹിർഗമിക്കുന്നു. ന്യൂട്ടന്റെ മൂന്നാം  ചലന നിയമപ്രകാരം  ഇതിനു തുല്യവും  വിപരീതവുമായ ബലം  റോക്കറ്റിൽ പ്രയോഗിക്കപ്പെടുന്നു. ഈ ബലം  റോക്കറ്റിനെ മുൻപോട്ടു ചലിപ്പിക്കുന്നു. 

## ത്രസ്റ്റ് (Thrust)
റോക്കറ്റിന്റെ പ്രവർത്തന ശേഷിയെക്കുറിക്കുന്നത് അതിന്റെ ത്രസ്റ്റിനെ അടിസ്ഥാനപ്പെടുത്തിയാണ്‌. മെട്രിക് സിസ്റ്റത്തിൽ  ഇതിന്റെ ഏകകം  ന്യൂട്ടൺ ആണ്‌.ഒരു പൗണ്ട് എന്നാൽ 4.45 ന്യൂട്ടൺ ആണ്‌. ഒരു പൗണ്ട് ഭാരമുള്ള വസ്തുവിനെ ഭൂഗുരുത്വത്തിനെതിരായി നില നിർത്തുവാനുള്ള ശേഷിയെ ഒരു പൗണ്ട് ത്രസ്റ്റ് എന്നു പറയാം

## അവലംബം

വർഗ്ഗം:ആയുധങ്ങൾ
ഇൻഗ്രിഡ് മാറ്റ്സൺ

കനഡയിലെ ഒരു സന്നദ്ധപ്രവർത്തകയും ഇസ്ലാംമതം സ്വീകരിച്ച ഒരു പ്രൊഫസറും ഇസ‌്ന (ഇസ്‌‌ലാമിക് സൊസൈറ്റി ഓഫ് നോർത്ത് അമേരിക്ക)യുടെ മുൻ പ്രസിഡന്റുമാണ്‌ **ഡോക്ടർ ഇൻഗ്രിഡ് മാറ്റ്സൺ**. ഇസ‌്നയുടെ അദ്ധ്യക്ഷയാവുന്ന ആദ്യത്തെ വനിതയാണ്‌‌ ഇവർ.
## ജീവചരിത്രം
1963-ൽ കിച്ചനർ എന്ന പ്രദേശത്താണ്‌ ഇവരുടെ ജനനം. വാട്ടർലൂ യൂണിവേർസിറ്റിയിൽ നിന്ന് തത്ത്വശാസ്ത്രത്തിലും ഫൈൻ ആർട്സിലും പഠനം പൂർത്തിയാക്കി. കത്തോലിക്കൻ വിശ്വാസിയായി വളർന്ന അവർ, കൗമാര കാലത്ത് മതത്തിൽ താല്പര്യമില്ലാതാവുകയും ആത്യന്തികമായി മതമുപേക്ഷിക്കുകയും ചെയ്തു വാട്ടർലൂ യൂണിവേർസിറ്റിയിലെ അവസാന വർഷത്തിൽ പാരീസിലേക്ക് പോയ അവർ അവിടെ സഹപാഠികളായിരുന്ന സെനഗൽ മുസ്‌ലിംകളുമായി പരിചയപ്പെടുകയും ഒരു കൊല്ലത്തെ പഠനങ്ങൾക്ക് ശേഷം ശേഷം ഇസ്‌ലാം സ്വീകരിക്കുകയും ചെയ്തു..

1987-ൽ പാകിസ്താനിലെ അഫ്ഗാൻഅഭയാർത്ഥി ക്യാമ്പിൽ സേവനമനുഷ്ഠിച്ച അവർ അവിടെ നിന്ന് പരിചയപ്പെട്ട **ആമിർ അതീക്**  എന്ന ഈജിപ്ഷ്യൻ എഞ്ചിനീയറെ വിവാഹം കഴിച്ചു..

പിന്നീട് 1999-ൽ ചിക്കഗോ യൂണിവേർ‍സിറ്റിയിൽ നിന്നും ഇസ്‌ലാമിക പഠനത്തിൽ ഡോക്ടറേറ്റ് നേടിയ അവർ ഇപ്പോൾ കനഡയിലെ സജീവ സാമൂഹികപ്രവർത്തകയാണ്‌. മക്ഡൊണാൽഡ് സെന്റർ ഫോർ ഇസ് ലാമിക് സ്റ്റഡീസ്, ഹാർട്ഫോർഡ് സെമിനാരിയിലെ **മുസ്‌ലിം ക്രിസ്ത്യൻ ബന്ധങ്ങൾ**, കണക്റ്റികട്ടിലെ ഇസ്‌ലാമിക കേന്ദ്രം എന്നിവിടങ്ങളിൽ പ്രൊഫസറായി സേവനമനുഷ്ഠിക്കുന്നു.

## [[ഇസ‌്ന]]
2001-ൽ ഇസ‌്നയുടെ ഉപാദ്ധ്യക്ഷയായി തെരഞ്ഞെടുക്കപ്പെട്ട അവർ 2006-ൽ അദ്ധ്യക്ഷയായി ചുമതലയേറ്റു. സംഘടനയുടെ അമരത്തെത്തുന്ന ആദ്യത്തെ മതപരിവർത്തനം ചെയ്ത വ്യക്തികൂടിയാണിവർ.

## അവലംബം


## പുറത്തേക്കുള്ള കണ്ണികൾ
* Home page of Ingrid Mattson 
* Ingrid Mattson Lectures
* Article: Finding the Prophet
* Article about Ingrid Mattson in the "Who's Next 2007" special section of the January 1, 2007 issue of *Newsweek*
*Ingrid Mattson speaks at Pennsylvania State University
* "A New Voice for Islam ." *[[Speaking of Faith]]*
*പ്രബോധനം വാരിക

വർഗ്ഗം:1963-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇസ്ലാം സ്വീകരിച്ച പ്രമുഖർ
വർഗ്ഗം:ഇസ്ലാമികപണ്ഡിതർ
ഉച്ചഭാഷിണി

[thumb|സാധാരണ [റേഡിയോ|റേഡിയോയിലും മറ്റും ഉപയോഗിക്കുന്ന ഒരു 3½-ഇഞ്ച് **സ്പീക്കർ**.]]

ചെറിയ ശബ്ദത്തെ പല മടങ്ങ് ഉച്ചത്തിലാക്കുന്നതിനുള്ള ഉപാധിയാണ് **ഉച്ചഭാഷിണി** അഥവ **ലൗഡ് സ്പീക്കർ**.   മനുഷ്യൻ അവൻ പുറപ്പെടുവിക്കുന്ന ശബ്ദത്തെ ഉച്ചത്തിൽ കൂടുതൽ ദൂരേക്ക് എത്തിക്കാനുള്ള ശ്രമങ്ങൾ പണ്ടേ ആരംഭിച്ചിരുന്നു.  കൂവലിന്റെ ശബ്ദം കൂട്ടാൻ രണ്ടു കയ്യും ചേർത്ത് കോളാമ്പിപോളെയാക്കി വായോടു ചെർത്തുവക്കുന്നതാണ് ഉച്ചഭാഷിണികളുടെ ആദ്യരൂപം.  നീണ്ട കോളാമ്പിരൂപത്തിലുള്ള ലോഹക്കുഴലുകളിൽക്കൂടി ശബ്ദം കടത്തിവിട്ടും പിൽക്കാൽത്ത് ഇത് സാധിച്ചുപോന്നു.  തൊള്ളായിരത്തി അൻപതുകൾവരെ നിലവിലുണ്ടായിരുന്ന ഗ്രാമഫോണുകളിൽ ഈ രീതി വളരെ കാര്യക്ഷമമായിത്തന്നെ ഉപയോഗപ്പെടുത്തിയിരുന്നു.

ശബ്ദതരംഗങ്ങളെ അവക്കനുരൂപങ്ങളായ വൈദ്യുത തരംഗങ്ങളാക്കിയും തിരിച്ചും മാറ്റാൻ കഴിയും എന്ന തത്ത്വം ഉപയോഗിച്ചാണ് ആധുനികങ്ങളായ ഉച്ചഭാഷിണികൾ പ്രവർത്തിക്കുന്നത്.  വൈദ്യുത തരംഗങ്ങളാക്കിയ ശേഷം അവയുടേ ശക്തി പലമടങ്ങ് ആവശ്യാനുസരണം കൂട്ടി തിരികെ ശബ്ദതരംഗങ്ങളാകുമ്പോൾ അവയും വളരെ ഉച്ചത്തിലുള്ള ശബ്ദങ്ങളായി പുനസൃഷ്ടിക്കപ്പെടുന്നു.  
ഉച്ചഭാഷിണികൾ പുറപ്പെടുവിക്കുന്ന ശബ്ദത്തിന്റെ തെളിമയും ഗുണവും ഒരു വലിയ അളവു വരെ അവയുടെ നിർമ്മാണസവിശേഷതകളെ ആശ്രയിച്ചിരിക്കുന്നു.

## സങ്കേതഭാഷ
മൈക്രോഫോൺ, ആംപ്ലിഫയർ, സ്പീക്കർ എന്നിവ ചേർന്നതാണ് ഇന്നത്തെ ഉച്ചഭാഷിണി സംവിധാനം.   ഇവ ഒന്നോ ഒന്നിലധികമോ ചേർത്തുവച്ച്  ചെറുതോ വലുതോ ആയി ഉപയോഗിക്കുമ്പോൾ അതിനെ ശബ്ദസംവിധാനം (sound system)എന്ന പദം ഉപയോഗിച്ച് വിവക്ഷിക്കാറുണ്ട്.  സി ഡികളിൽ നിന്നും കമ്പ്യൂട്ടറുകളിലും മറ്റുമുള്ള ഡിജിറ്റൽ ശബ്ദരേഖകൾ ഈ ഉച്ചഭാഷിണികൾക്ക് പ്രാപ്യമായ രീതിയിലാക്കുന്നത് ഡ്രൈവർ എന്നു പരയുന്ന സൊഫ്റ്റ്വെയറുകൾ ഉപയോഗിച്ചാണ്.  
right|thumb|300px|

## കമ്പ്യൂട്ടറിൽ
കമ്പ്യൂട്ടറുകളിലും സ്പീക്കർ ഉപയോഗിക്കുന്നു. ആദ്യകാല കമ്പ്യൂട്ടറുകളിൽ ബീപ് ശബ്ദങ്ങൾ പുറപ്പെടുവിക്കാൻ മാത്രമാണ് സ്പീക്കറുകൾ ഉപയോഗിച്ചിരുന്നത്. മൾട്ടിമീഡിയയുടെ വരവോടുകൂടി കമ്പ്യൂട്ടറുകളിൽ സ്പീക്കറിന്റെ പ്രാധാന്യം വർദ്ധിച്ചു. മുൻ നിരയിലുള്ള ശബ്ദ സംവിധാനങ്ങളോട് കിടപിടിക്കുന്ന സ്പീക്കർ സംവിധാനങ്ങളാണ് ഇപ്പോൾ പല കമ്പ്യൂട്ടറുകളിലും ഉള്ളത്.

## ഇതും കാണുക

*മൈക്രോഫോൺ

## അവലംബം
*ഹൗസ്റ്റഫ്ഫ് വർക്ക്സ്.കോം

## പുറത്തേക്കുള്ള കണ്ണികൾ
* ALMA - A Forum for the Global Loudspeaker Industry
* Conversion of sensitivity to energy efficiency in percent for passive loudspeakers 
* Article on sensitivity and efficiency of loudspeakers 
* Speaker Principles Illustrated guide to loudspeaker design and practice 

## അവലംബം

വർഗ്ഗം:കമ്പ്യൂട്ടർ ഔട്ട്-പുട്ട് ഉപകരണങ്ങൾ
വർഗ്ഗം:ശബ്ദസാങ്കേതിക ഉപകരണങ്ങൾ
പർസാനിയ

2002 ലെ ഗുജറാത്ത് വംശഹത്യയെ ആധാരമാക്കി 2007 ൽ ഭാരതത്തിലറങ്ങിയ ഇംഗ്ലീഷ് ഭാഷയിലുള്ള ഒരു ചലച്ചിത്രമാണ്‌ പർസാനിയ (ഭാഷാർഥം:ഭൂമിയിലെ സ്വർഗ്ഗവും നരഗവും). രാഹുൽ ധലാക്കിയ സം‌വിധാനം ചെയ്ത ഈ ചിത്രത്തിന്റെ കഥ ധലോക്കിയയും ഡേവിഡ്. എൻ. ധോനിഹുവും ചേർന്നാണ്‌ എഴുതിയത്. നസീറുദ്ദീൻ ഷാ,സരിക എന്നിവരാണ്‌ മുഖ്യ വേഷങ്ങൾ അവതരിപ്പിച്ചത്. ഏഴുലക്ഷം അമേരിക്കൻ ഡോളർ ബഡ്ജറ്റിൽ നിർമ്മിക്കപ്പെട്ട ഈ ചിത്രം ചിത്രീകരിച്ചത് അഹമദാബാദിലും ഹൈദരാബാദിലും ആയിരുന്നു.

2002 ലെ ഗുജറാത്ത് കലാപകാലത്ത് അപ്രത്യക്ഷനായ അസ്ഹർ മോഡി  എന്ന് പത്തുവയസ്സായ പാർസി ബാലന്റെ (ചിത്രത്തിൽ പർസാൻ പിതാവാല) യഥാർഥ കഥയാണ്‌ ഈ ചിത്രത്തിന്‌ പ്രചോദനമായത്. പിതാവാല കുടുംബം തങ്ങളുടെ കാണാതായ മകനെ അന്വേഷിച്ചിറങ്ങുന്ന യാത്രയെ പിന്തുടരുകയാണ്‌  ചിത്രം. 

2007 ജനുവരി 26 ന്‌  ചിത്രം പ്രദർശനത്തിനെത്തുന്നതിന്‌ മുമ്പ് 2005 നവംബർ 26 ന്‌ ഗോവയിൽ നടന്ന 36-ആമത് അന്തർദേശീയ ചലച്ചിത്ര മേളയിൽ ഇത് പ്രദർശിപ്പിക്കപ്പെട്ടിരുന്നു.

## അവലംബം
ഫോട്ടോഡയോഡ്

പ്രകാശോർജ്ജത്തെ വൈദ്യുതോർജ്ജമാക്കി മാറ്റുവാനുപയോഗിക്കുന്ന ഉപാധിയാണ് **ഫോട്ടോഡയോഡ്**. ഇവ പ്രകാശത്തെ പ്രവർത്തിപ്പിക്കുന്ന വിധത്തിനെ ആശ്രയിച്ച് വൈദ്യുത പ്രവാഹമായോ  വോൾട്ടതയായോ മാറ്റുന്നു.
ഇതിന്റെ സുചേതനമായ ഭാഗത്തേക്ക് പ്രകാശം വീഴുന്നതിനായി ഒരു മാർഗ്ഗമുണ്ടെന്നതൊഴിച്ചാൽ, ഇവ സാധാരണ ഡയോഡുകൾക്ക് സമാനമാണ്.
മൂത്തകുന്നം

എറണാകുളം ജില്ലയുടെ വടക്ക്പടിഞ്ഞാറേ അതിർത്തി പ്രദേശമാണ് **മൂത്തകുന്നം**. വടക്കൻ പറവൂരിനും കൊടുങ്ങല്ലൂരിനും മധ്യത്തിലാണ്‌ മൂത്തകുന്നം സ്ഥിതി ചെയ്യുന്നത്. പഴയ തിരുവതാംകൂറിന്റെ അതിർത്തിയിലാണ് മൂത്തകുന്നം .ഇവിടെ ബഹു ഭൂരിപക്ഷ ഹിന്ദു ഈഴവ വിഭാഗത്തിൽ പെട്ടവർ താമസിക്കുന്നു. ( ഡച്ച് രേഖകളിൽ ചോവൻ വിഭാഗം എന്ന് ഈഴവരെ രേഖ പെടുത്തുന്നു. ) . വിരലിൽ എണ്ണാവുന്ന റോമൻ കത്തോലിക്ക വിഭാഗവും ഇവിടെ ഉണ്ട് .

## പേരിനു പിന്നിൽ
സംഘകാലത്തെ കൃതികളിൽ നിന്നും മൂത്തകുന്നം എന്നത് പ്രധാനപ്പെട്ട ഒരു സംഘം അഥവാ പള്ളി നിലനിന്നിരുന്ന സ്ഥലം ആണെന്നു അനുമാനിക്കാം. മൂത്തത് എന്നതിനു ഇടപ്പള്ളികളെ നിയന്ത്രിക്കുന്ന വലിയകേന്ദ്രം എന്നാണ് അർത്ഥമാക്കേണ്ടത്. മൂത്ത കുന്ന് എന്നും അറിയപ്പെട്ടിരുന്നു.
## പ്രത്യേകതകൾ
ഇരുപതാം നൂറ്റാണ്ടിന്റെ ആരംഭത്തിൽ ശ്രീനാരായണഗുരുവിന്റെ നേതൃത്വത്തിൽ പണികഴിച്ച ശ്രീ നാരായണമംഗലം ക്ഷേത്രം മൂത്തകുന്നത്തിന്റെ ഒരു ആകർഷണം ആണ്. ശ്രീ  ശങ്കരനാരായണ മൂർത്തിയാണ് ഇവിടത്തെ പ്രധാന പ്രതിഷ്ഠ.  ഈ ക്ഷേത്രം പെരിയാറിന്റെ കൈവഴിയുടെ  തീരത്താണ് സ്ഥിതിചെയ്യുന്നത്. ഈ ക്ഷേത്രം S N D P സഭയുടെ കീഴിലാണുള്ളത്. ഈ സഭയ്ക്ക് ധാരാളം വിദ്യാഭ്യാസ സ്ഥാപനങ്ങൾ സ്വന്തമായുണ്ട്. ഇവിടെ നിന്നും 3 കിലോമീറ്റർ അകലെയാണ് സെന്റ്‌. തോമസ്‌ അപ്പോസ്തല-യുടെ പള്ളി സ്ഥിതിചെയ്യുന്നത്. 3 കിലോമീറ്റർ വടക്കോട്ട്‌ സഞ്ചരിച്ചാൽ ഇന്ത്യയിലെ ആദ്യത്തെ മുസ്ലിം പള്ളിയായ ചേരമാൻ പള്ളി കാണാം.

## പരാമർശങ്ങൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:കൊടുങ്ങല്ലൂർ
ഡെവ്-സി++

സി, സി++ പ്രോഗ്രാമിംഗിനു വേണ്ടി സൗജന്യമായി ലഭ്യമായ ഒരു ഐ.ഡി.ഇ. ആണ്‌ **ഡെവ്-സി++**.  ഇത് പ്രസിദ്ധീകരിച്ചിരിക്കുന്നത് ജി. പി. എൽ. ലൈസൻസിന്റെ കീഴിലാണ്. എത് എഴുതിയിരിക്കുന്നത് ഡെല്ഫിയിലാണ്. മൈക്രോസോഫ്റ്റ് വിൻഡോസിൽ മാത്രമേ ഈ ഐ.ഡി.ഇ. പ്രവർത്തിക്കുകയുള്ളൂ. ഗ്നു കമ്പൈലർ ശേഖരത്തിന്റെ പോർട്ടായ മിൻജിഡബ്ലിയു ആണ്‌ ഡെവ്-സി++ കമ്പൈലറായി ഉപയോഗിക്കുന്നത്. എന്നാൽ സിഗ്‌വിൻ മറ്റ് ജിസിസി കമ്പൈലറുകൾ എന്നിവയും ഇതിന്റെകൂടെ ഉപയോഗിക്കാം. ഇത് ആദ്യം വികസിപ്പിച്ചെടുത്തത് കോളിൻ ലാപ്ലേസാണ്, 1998-ലാണ് ഇത് ആദ്യമായി പുറത്തിറക്കിയത്. 
## ഡേവ്പാക്ക്സ്
ഡെവ്-സി++ന്റെ ഒരു പ്രധാന പ്രത്യേകത ഡേവ്പാക്ക്സിന്റെ ഉപയോഗമാണ്: അധിക ലൈബ്രറികൾ, ടെംപ്ലേറ്റുകൾ, യൂട്ടിലിറ്റികൾ എന്നിവയുള്ള പ്രോഗ്രാമിംഗ് പരിതസ്ഥിതിയിൽ പാക്കേജുചെയ്ത വിപുലീകരണങ്ങൾ മുതലയായവ. ജിടികെ+(GTK+), ഡബ്ല്യുഎക്സ് വിഡ്ജെറ്റ്സ്(wxWidgets), എഫ്എൽടികെ(FLTK) പോലുള്ള ജനപ്രിയ ടൂൾകിറ്റുകൾ ഉൾപ്പെടെയുള്ള ജിയുഐ(GUI) യൂട്ടിലിറ്റികൾ ഡേവ്പാക്ക്സിൽ പലപ്പോഴും അടങ്ങിയിരിക്കുന്നു, എന്നാൽ അതിൽ മാത്രം പരിമിതപ്പെടുന്നില്ല. മറ്റ് ഡേവ്പാക്കുകളിൽ കൂടുതൽ വിപുലമായ പ്രവർത്തന ഉപയോഗത്തിനായി ലൈബ്രറികൾ ഉൾപ്പെടുന്നു. ഡെവ്-സി++ന്റെ ഉപയോക്താക്കൾക്ക് ഗ്രാഫിക്‌സ്, കംപ്രഷൻ, ആനിമേഷൻ, ശബ്‌ദ പിന്തുണ എന്നിവയും മറ്റും പോലുള്ള ഡെവ്-സി++ന്റെ വ്യാപ്തിയും പ്രവർത്തനക്ഷമതയും വർദ്ധിപ്പിക്കുന്ന കോഡിന്റെ അധിക ലൈബ്രറികളോ പാക്കേജുകളോ ഡൗൺലോഡ് ചെയ്യാൻ കഴിയും. ഉപയോക്താക്കൾക്ക് ഡേവ്പാക്ക്സ് സൃഷ്‌ടിക്കാനും സൈറ്റിൽ സൗജന്യമായി ഹോസ്റ്റ് ചെയ്യാനും കഴിയും. "ഒരു സാധാരണ ഡേവ്പാക്ക്സ് ഏതൊരു മിൻജിഡബ്ല്യു(MinGW) വിതരണത്തിലും (MinGW-നുള്ള ഏതെങ്കിലും IDE ഉപയോഗിച്ച്) പ്രവർത്തിക്കും" എന്ന് സൈറ്റ് പറയുന്നു.
## അവലംബം

## പുറത്തേക്കുള്ള കണ്ണികൾ
* Bloodshed Software
* Dev-C++ Resource Site
* Dev-Pascal , a similar inferface for FreePascal
* DevPaks.org
* wxDev-C++ 
* GLUT Packages for Dev C++ users
* GLUT Installation for Dev C++
പുതിയകാവ്

കേരളത്തിലെ തിരുവനന്തപുരം ജില്ലയിലെ കിളിമാനൂർ പട്ടണത്തിന്റെ അടുത്ത് സ്ഥിതിചെയ്യുന്ന ഒരു ഗ്രാമമാണ് **പുതിയകാവ്**. കിളിമാനൂരിൽ നിന്നുള്ള പാത ആറ്റിങ്ങൽ, പാരിപ്പള്ളി നഗരങ്ങളിലേയ്ക്ക് പിരിയുന്ന ജംങ്ഷൻ സ്ഥിതി ചെയ്യുന്നത് ഇവിടെയാണ്.

## പ്രത്യേകതകൾ
ഇവിടുത്തെ പ്രധാന ആരാധാനലകേന്ദ്രങ്ങൾ താഴെപ്പറയുന്നവയാണ്. 
* പുതിയകാവ് ദേവി ക്ഷേത്രം
* ചൂട്ടയിൽ ജുമാ മസ്ജിദ്

ഇവിടുത്തെ പ്രധാന വിദ്യഭ്യാസസ്ഥാപനങ്ങൾ താഴെപ്പറയുന്നവയാണ്.

* ജി.എച്ച്.എസ്.എസ് സ്കൂൾ
* ആർ.ആർ.വി. ഗേൾസ് സ്കൂൾ
* ആർ.ആർ. വി ബോയ്‌സ് സ്കൂൾ
ഡൈനാമിക് ഹോസ്റ്റ് കോൺഫിഗറേഷൻ പ്രോട്ടോകോൾ

ഒരു കമ്പ്യൂട്ടർ നെറ്റ്വർക്കിങ്ങിൽ പി.സി അഥവാ കമ്പ്യൂട്ടർ ഡൈനാമിക് ആയി ഐ.പി. അഡ്രസ് ലഭിക്കുവാൻ വേണ്ടി ഉപയോഗിക്കുന്ന പ്രോട്ടോകോൾ ആണ് **ഡൈനാമിക് ഹോസ്റ്റ് കോൺഫിഗറേഷൻ പ്രോട്ടോകോൾ** അഥവാ ഡി.എച്ച്.സി.പി (DHCP). ഇത്  RFC 1531 അടിസ്ഥാനമായുള്ള ഒരു പ്രോട്ടോക്കോളാണ്. ഇതിന്റെ ആദ്യ വേർഷൻ പ്രോട്ടോകോൾ ബൂട്ട് പി (BOOTP) ആണ്. ഇതിന്റെ ആദ്യ പതിപ്പ് 1993 ൽ സ്റ്റാൻ‌ഡേർഡ്-ട്രാക് പ്രോട്ടോകോൾ എന്ന പേരിലാണ് അറിയപ്പെട്ടത്. പിന്നീട് ഇത് ബൂട്ട്-പി (BOOTP) എന്നപേരിലും അറിയപ്പെട്ടു. 1997 ൽ ഇതിന്റെ ഡി.എച്ച്.സി.പി എന്ന പേരിലുള്ള വേർഷൻ ആർ.എഫ്.സി. 2131 അടിസ്ഥാനമാക്കി പുറത്തിറക്കി. ഇതിന്റെ ചില എക്സ്റ്റൺഷനുകൾ ഐ.പി. വേർഷൻ 6 അടിസ്ഥാനമാക്കിയത് ആർ.എഫ്.സി. 3315 അടിസ്ഥാ‍നമാക്കിയും പിന്നീട് പുറത്തിറങ്ങി. 

നെറ്റ്‌വർക്ക് ഉപകരണങ്ങൾ സ്വമേധയാ ക്രമീകരിക്കേണ്ടതിന്റെ ആവശ്യകത സാങ്കേതികവിദ്യ മൂലം ഇല്ലാതാക്കുന്നു, കൂടാതെ രണ്ട് നെറ്റ്‌വർക്ക് ഘടകങ്ങൾ, കേന്ദ്രീകൃതമായി ഇൻസ്റ്റാൾ ചെയ്ത നെറ്റ്‌വർക്ക് ഡിഎച്ച്സിപി സെർവർ, ഓരോ കമ്പ്യൂട്ടറിലോ ഉപകരണത്തിലോ ഉള്ള പ്രോട്ടോക്കോൾ സ്റ്റാക്കിന്റെ ക്ലയന്റ് ഇൻസ്റ്റൻസ് എന്നിവ അടങ്ങിയിരിക്കുന്നു. നെറ്റ്‌വർക്കിലേക്ക് കണക്റ്റുചെയ്യുമ്പോൾ, ഇടയ്‌ക്കിടെ, ഒരു ക്ലയന്റ് ഡിഎച്ച്സിപി ഉപയോഗിച്ച് സെർവറിൽ നിന്ന് ഒരു കൂട്ടം പാരാമീറ്ററുകൾ വഴി റിക്വസ്റ്റ് നടക്കുന്നു.

റസിഡൻഷ്യൽ നെറ്റ്‌വർക്കുകൾ മുതൽ വലിയ കാമ്പസ് നെറ്റ്‌വർക്കുകൾ, പ്രാദേശിക ഐഎസ്പി(ISP) നെറ്റ്‌വർക്കുകൾ തുടങ്ങിയവയിൽ നെറ്റ്‌വർക്കുകളിൽ ഡിഎച്ച്സിപി നടപ്പിലാക്കാൻ കഴിയും.പല റൂട്ടറുകൾക്കും റെസിഡൻഷ്യൽ ഗേറ്റ്‌വേകൾക്കും ഡിഎച്ച്സിപി സെർവർ ശേഷിയുണ്ട്. മിക്ക റെസിഡൻഷ്യൽ നെറ്റ്‌വർക്ക് റൂട്ടറുകൾക്കും ഐഎസ്പി നെറ്റ്‌വർക്കിനുള്ളിൽ ഒരു യുണീക്ക് ഐപി(IP) അഡ്രസ്സ് ലഭിക്കുന്നു. ഒരു പ്രാദേശിക നെറ്റ്‌വർക്കിനുള്ളിൽ, ഒരു ഡിഎച്ച്സിപി സെർവർ ഓരോ ഉപകരണത്തിനും ഒരു ലോക്കൽ ഐപി അഡ്രസ്സ് നൽകുന്നു.

ഇന്റർനെറ്റ് പ്രോട്ടോക്കോൾ പതിപ്പ് 4 (IPv4), കൂടാതെ പതിപ്പ് 6 (IPv6) പ്രവർത്തിക്കുന്ന നെറ്റ്‌വർക്കുകൾക്കായി ഡിഎച്ച്സിപി സേവനങ്ങൾ നിലവിലുണ്ട്. ഡിഎച്ച്സിപി പ്രോട്ടോക്കോളിന്റെ ഐപിവി6 പതിപ്പിനെ സാധാരണയായി ഡിഎച്ച്സിപിവി6(DHCPv6)എന്ന് വിളിക്കുന്നു.
## ചരിത്രം
റിവേഴ്സ് അഡ്രസ് റെസല്യൂഷൻ പ്രോട്ടോക്കോൾ (RARP) 1984-ൽ ആർഎഫ്സി(RFC) 903-ൽ നിർവചിക്കപ്പെട്ടത്, ഡിസ്ക്ലെസ്സ് വർക്ക്സ്റ്റേഷനുകൾ പോലെയുള്ള ലളിതമായ ഉപകരണങ്ങളുടെ കോൺഫിഗറേഷനായി, അനുയോജ്യമായ ഐപി അഡ്രസ്സ് നൽകുന്നു. ഡാറ്റ ലിങ്ക് ലെയറിൽ പ്രവർത്തിക്കുന്നത് പല സെർവർ പ്ലാറ്റ്‌ഫോമുകളിലും നടപ്പിലാക്കുന്നത് ബുദ്ധിമുട്ടാക്കി. ഓരോ വ്യക്തിഗത നെറ്റ്‌വർക്ക് ലിങ്കിലും ഒരു സെർവർ ഉണ്ടായിരിക്കേണ്ടത് ആവശ്യമാണ്. 1985 സെപ്റ്റംബറിൽ ആർഎഫ്സി 951-ൽ നിർവചിച്ചിരിക്കുന്ന ബൂട്ട്‌സ്‌ട്രാപ്പ് പ്രോട്ടോക്കോൾ (BOOTP) റാർപി(RARP)ന് പകരം ഉപയോഗിച്ചു. ഇത് ഒരു റിലേ ഏജന്റ് എന്ന ആശയം അവതരിപ്പിച്ചു, ഇത് നെറ്റ്‌വർക്കുകളിലുടനീളം ബൂട്ട്പി(BOOTP) പാക്കറ്റുകൾ കൈമാറാൻ അനുവദിച്ചു, ഇത് ഒരു സെൻട്രൽ ബൂട്ട്പി സെർവറിനെ പല ഐപി സബ്‌നെറ്റുകളിലും ഹോസ്റ്റ് ചെയ്യാൻ അനുവദിച്ചു.

## അവലംബം
വി.ഐ. എഡിറ്റർ

സാധാരണ യൂണിക്സ് അടിസ്ഥാനമായ ഓപ്പറേറ്റിംഗ് സിസ്റ്റങ്ങളിൽ ഉപയോഗിക്കുന്ന ഒരു ഓൺ സ്ക്രീൻ ടെക്സ്റ്റ് എഡിറ്ററാണ് **വി.ഐ** എന്നറിയപ്പെടുന്നത്.  1976-ൽ ബിൽ ജോയ് എന്ന പ്രോഗ്രാമർ ആദ്യകാല ബി.എസ്.ഡി. യുനിക്സ് പതിപ്പിനു വേണ്ടിയാണ്‌ ഈ പ്രോഗ്രാം നിർമ്മിച്ചത്. വി.ഐയുടെ പല പതിപ്പുകളും ബിൽ ജോയുടെ കോഡ് അതേ പടി പിന്തുടരുന്നുണ്ട്. എന്നാൽ മറ്റു ചില പതിപ്പുകളിലാകട്ടെ പ്രോഗ്രാം മുഴുവനായും മാറ്റിയെഴുതുകയും ചെയ്തിട്ടുണ്ട്. ഇത് ഒരു സ്ക്രീൻ-ഓറിയന്റഡ് ടെക്സ്റ്റ് എഡിറ്ററാണ്. വിഐയുടെയും അതിനെ അടിസ്ഥാനമാക്കിയുള്ള പ്രോഗ്രാമുകളുടെയും ബിഹേവിയറിന്റെ പോർട്ടബിൾ സബ്സെറ്റും ഈ പ്രോഗ്രാമുകളിൽ പിന്തുണയ്ക്കുന്ന എക്സ്(ex)എഡിറ്റർ ഭാഷയെപ്പറ്റിയും സിംഗിൾ യുണിക്സ് സ്പെസിഫിക്കേഷനും പോക്സിക്സും(POSIX)വിവരിച്ചിരിക്കുന്നു (അങ്ങനെ സ്റ്റാൻഡേർഡ് ചെയ്തിരിക്കുന്നു).

1979 മെയ് മാസത്തിൽ രണ്ടാം ബിഎസ്‌ഡിയുടെ ഭാഗമായി പുറത്തിറങ്ങിയ എക്‌സിയുടെ 2.0 പതിപ്പ് വരെ "വിഐ" (ഉപയോക്താക്കളെ നേരിട്ട് മുൻ വിഷ്വൽ മോഡിലേക്ക് കൊണ്ടുപോയത്), എന്ന പേരിൽ എഡിറ്റർ ഇൻസ്റ്റാൾ ചെയ്യപ്പെട്ടിട്ടില്ല. ഇന്ന് അറിയപ്പെടുന്നത്. വിഐയുടെ നിലവിലുള്ള ചില നിർവ്വഹണങ്ങൾക്കുള്ള സോഴ്സ് കോഡിന്റെ ഉറവിടം ബിൽ ജോയിയിൽ നിന്ന് കണ്ടെത്താനാകും; മറ്റുള്ളവ പൂർണ്ണമായും പുതിയതും വലിയതോതിൽ പൊരുത്തപ്പെടുന്നതുമായ പുനർനിർമ്മാണങ്ങളാണ്.

എക്‌സ് കമാൻഡ് വിഷ്വലിനെ ഏറ്റവും ചെറിയ രൂപത്തിൽ നിന്നാണ് "വിഐ" എന്ന പേര് ഉരുത്തിരിഞ്ഞത്, ഇത് എക്‌സ് ലൈൻ എഡിറ്ററിനെ അതിന്റെ പൂർണ്ണ സ്‌ക്രീൻ മോഡിലേക്ക് മാറ്റുന്നു. പേര് /ˌviːˈaɪ/ (ഇംഗ്ലീഷ് അക്ഷരങ്ങൾ v, i) എന്നാണ് ഉച്ചരിക്കുന്നത്.

യുണിക്സിന്റെ പ്രൊപ്രൈറ്ററി നിർവ്വഹണങ്ങൾക്കൊപ്പം വിതരണം ചെയ്ത വിഐയുടെ വിവിധ സ്വതന്ത്രമല്ലാത്ത സോഫ്റ്റ്‌വെയർ വകഭേദങ്ങൾക്ക് പുറമേ, വിഐ ഓപ്പൺ സൊളാരിസ് ഉപയോഗിച്ച് ഓപ്പൺസോഴ്‌സ് ചെയ്തു, കൂടാതെ നിരവധി സ്വതന്ത്രവും ഓപ്പൺ സോഴ്‌സ് സോഫ്റ്റ്‌വെയറുമായ വിഐ ക്ലോണുകളും നിലവിലുണ്ട്. ലിനക്സ് ജേർണൽ വായനക്കാരുടെ 2009-ൽ നടത്തിയ ഒരു സർവേയിൽ പ്രതികരിച്ചവരിൽ ഏറ്റവും വ്യാപകമായി ഉപയോഗിക്കുന്ന ടെക്സ്റ്റ് എഡിറ്റർ വിഐ ആണെന്ന് കണ്ടെത്തി, ഏറ്റവും കൂടുതൽ ഉപയോഗിക്കുന്ന രണ്ടാമത്തെ എഡിറ്ററായ ജിഎഡിറ്റി(gedit)-നെക്കാൾ രണ്ട് ഇരട്ടിയാളുകൾ ഉപയോഗിച്ചു.
## അവലംബം

## കൂടുതൽ വായനക്ക്
;ഇംഗ്ലീഷ്
* 
* 

## പുറത്തേക്കുള്ള കണ്ണികൾ

*The original Vi version, adapted to more modern standards
*An Introduction to Display Editing with Vi, by Mark Horton and Bill Joy
*vi lovers home page
*"Bill Joy's greatest gift to man – the vi editor," from *[[The Register]]*

വർഗ്ഗം:ടെക്സ്റ്റ് എഡിറ്ററുകൾ
സോളാർ പാനൽ

സൗരോർജ്ജത്തെ വൈദ്യുതോർജ്ജമാക്കുന്ന സൗരോർജ്ജ സെല്ലുകളുടെ ശേഖരമാണ് **സോളാർ പാനൽ**. സിലിക്കൺ കൊണ്ട് നിർമ്മിച്ച ഒരു അർധചാലകമാണിത്. ഇതിൽ സിലിക്കൺ എന്ന മൂലകമാണ് ഉപയോഗിച്ചിരിക്കുന്നത്. ഫോട്ടോ വോൾടേയിക് പ്രഭാവം മൂലമാണ് സോളാർ പാനലിൽ വൈദ്യുതി ഉണ്ടാകുന്നത്. സിലിക്കൺ പാളികളിൽ പതിക്കുന്ന സൂര്യപ്രകാശം അതിലുള്ള ആറ്റങ്ങളെ ഉദ്ദീപിപ്പിക്കുകയും ഇലക്ട്രോണുകളൂടെ പ്രവാഹത്തിന് കാരണമാവുകയും ചെയ്യുന്നു. ഇലക്ട്രോണുകളുടെ ഈ പ്രവാഹമാണ് വൈദ്യുതോർജ്ജമായി മാറുന്നത്. അമേരിക്കൻ ശാസ്ത്രജ്ഞനായ ബ്രാഡ് പിറ്റൽ ആണ് സോളാർ പാനൽ കണ്ടുപിടിച്ചത്. ക്രിസ്റ്റലൈൻ സിലിക്കൺ പാനലും കനം കുറഞ്ഞ തിൻ ഫിലിമും ലഭ്യമാണ്. ഒരു സോളാർ പാനലിൽ ഒട്ടേറെ ഫോട്ടോ വോൾട്ടായിക് സെല്ലുകൾ ഉൾപ്പെടുത്തിയിട്ടുണ്ട്.

## സിദ്ധാന്തവും നിർമ്മാണവും

സൗരോർജ്ജത്തിൽ (ഫോട്ടോണുകൾ) നിന്നും പ്രകാശ വോൾടാ പ്രഭാവത്തിലൂടെ വൈദ്യുതി ഉത്പാദിപ്പിക്കാൻ പ്രകാശ വോൾടാ മൊഡ്യൂളുകൾ ഉപയോഗിക്കുന്നു. മിക്ക മൊഡ്യൂളുകളും വേഫർ അടിസ്ഥാനമാക്കിയുള്ള ക്രിസ്റ്റലിൻ സിലിക്കൺ സെല്ലുകൾ അല്ലെങ്കിൽ നേർത്ത-ഫിലിം സെല്ലുകൾ ഉപയോഗിക്കുന്നു. ഒരു മൊഡ്യൂളിന്റെ ഘടനാപരമായ (ലോഡ് വഹിക്കുന്ന) ഭാഗം മുകളിലെ പാളിയോ അടിയിലെ പാളിയോ ആകാം. സെല്ലുകളെ യാന്ത്രികവും ഭൗതികവുമായ നാശത്തിൽ നിന്നും ഈർപ്പത്തിൽ നിന്നും സംരക്ഷിക്കേണ്ടതുണ്ട്. മിക്ക മൊഡ്യൂളുകളും ഉറപ്പുള്ളതാണ്, എന്നാൽ നേർത്ത-ഫിലിം സെല്ലുകളെ അടിസ്ഥാനമാക്കിയുള്ള, ഭാഗികമായി വഴക്കമുള്ളവയും ലഭ്യമാണ്. ആവശ്യമുള്ള വോൾട്ടേജ് ലഭ്യമാക്കുന്നതിനായി സെല്ലുകളെ ശ്രേണിയിലും, ആമ്പിയറേജ് വർദ്ധിപ്പിക്കുന്നതനായി പിന്നീട് അവയെ സമാന്തരമായും പരസ്പരം ബന്ധിപ്പിച്ചിരിക്കുന്നു. മൊഡ്യൂളിന്റെ വോൾട്ടേജിന്റെയും ആമ്പിയറേജിന്റെയും ഗണിതമാണ് അതിന്റെ വാട്ടേജ്.

സോളാർ പാനലിന്റെ പിൻഭാഗത്ത് ഒരു ജംഗ്ഷൻ ബോക്സ് ഘടിപ്പിച്ച് അതിനെ വൈദ്യുതിയുടെ ഒരു സംഗമകേന്ദ്രമായി ഉപയോഗിക്കുന്നു. മിക്ക ഫോട്ടോവോൾട്ടെയ്ക്ക് മൊഡ്യൂളുകൾക്കുമായുള്ള ബാഹ്യ കണക്ഷനുകൾ സിസ്റ്റത്തിന്റെ മറ്റു ഭാഗങ്ങളിലേക്ക് സൗകര്യ്പ്രദമായി എത്തിക്കാനും വെള്ളവും മറ്റും ബാധിക്കാതെ അതിന്റെ കണക്ഷനുകൾ സുഗമമാക്കുന്നതിനും MC4 കണക്റ്ററുകൾ ഉപയോഗിക്കുന്നു. ഒരു യുഎസ്ബി പവർ ഇന്റർഫേസും ഇതിനായി ഉപയോഗിക്കാം.

## അവലംബം

വർഗ്ഗം:സൗരോർജ്ജം
ഇഡ്, ഈഗോ, സൂപ്പർ ഈഗോ

thumb|220px|right|Diagram of Freud's psyche theory

മനുഷ്യ മനസ്സിന്ന് **ഇഡ് ഈഗോ സൂപ്പർ ഈഗോ** എന്നിങ്ങനെ മൂന്ന് ഭാവങ്ങളുള്ളതായി ആധുനിക മനശ്ശാസ്ത്രജ്ഞന്മാരിൽ പ്രമുഖനായ സിഗ്മണ്ട് ഫ്രോയിഡ് സിദ്ധാന്തിക്കുന്നു.

## ഇഡ്
ഒരാളുടെ വ്യക്തിത്വത്തെ പ്രതിനിധാനം ചെയ്യുന്ന സ്ഥിരഘടകമായിട്ടാണ് ഇത് നിർവചിക്കപ്പെടുന്നത്. ഈ ഘടകം മനുഷ്യന്റെ ആഹ്ലാദ തത്ത്വത്താൽ നിയന്ത്രിക്കപ്പെടുന്നു ("pleasure principle"). ഫ്രോയിഡ് ഈതത്വം ആവിഷ്കരിച്ച ആദ്യ കാലങ്ങളിൽ ഇഡ് ന്റെ ചാലകശക്തി ലൈംഗിക ജന്മ വാസനകൾ മാത്രമാണ് എന്ന് വിശ്വസിച്ചിരുന്നു. എന്നാൽ ഒന്നാം ലോകമഹായുദ്ധത്തിന്നു മനുഷ്യന്റെ മൃത്യു ബോധവും ഈ ഭാവത്തിന്ന് ഊർജ്ജ്വം നൽകുന്നതായി അദ്ദേഹം കണ്ടെത്തി. ഇതു വഴി മനുഷ്യ മനസ്സെന്ന പ്രതിഭാസത്തെ കൂടുതൽ വിശദീകരിക്കാൻ അദ്ദേഹത്തിന്നു സാധിച്ചു.

## ഈഗോ
വ്യക്തിത്വത്തിന്റെ ഉപരിതലത്തെയാണ് ഈഗോ എന്നതുകൊണ്ട് വിവക്ഷിക്കപ്പെടുന്നത്. നമുക്കനുഭവവേദ്യമാകുന്ന ലോകം. ഇഡ് മനുഷ്യനിൽ ഉണർത്തുന്ന അഭിലാഷങ്ങൾ പലതും ഈഗോയാൽ നിയന്ത്രിക്കപ്പെടുന്നു. കാരണം യാഥാർത്യത്തിലധിഷ്ടിതമാണ് ("reality principle,") ഈഗോ എന്നതുതന്നെ. ജീവിതാനുഭവങ്ങളിലൂടെ വികാസം പ്രാപിക്കുന്ന ഈഗോയാണ് ഒരാളുടെ പെരുമാറ്റ രീതികൾക്കും വ്യുല്പത്തികൾക്കും അടിസ്ഥാനം. ഒരു യുവാവിൽനിന്നും നാം പ്രതീക്ഷിക്കുന്ന കഴിവുകൾ ഒരു പത്തുവയസ്സുകാരനിൽനിന്നും നാം പ്രതിക്ഷിക്കാത്തത് അതുകൊണ്ടാണ് . 
## സൂപ്പർ ഈഗോ
ഈ ഭാവത്തിന്ന് രണ്ട് ഘടകങ്ങളുണ്ട് ഒരാളുടെ മനസാക്ഷിയും ഈഗോ ഐഡിയലും. മനസാക്ഷി എന്താണ് ചെയ്യേണ്ടത് എന്ന് തീരുമാനിക്കുന്നു. ഈഗോ ഐഡിയലാകട്ടെ ഒരാളുടെ ആദർശാദിഷ്ഠിതമായ ആതമവീക്ഷണമാകുന്നു. ഒരാളുടെ ഈഗോ ഐഡിയലും യഥാർത്ഥപെരുമാറ്റവും തമ്മിലുള്ള താരതമ്യം നടക്കുന്നുണ്ട്. സൂപ്പർ ഈഗോ വിന്റെ രണ്ടു ഭാഗങ്ങളും വളർന്നുവികസിക്കുന്നത് സാംമൂഹ്യ ഇടപെടലുകളി‌ലൂടെ ലഭിക്കുന്ന ജീവിതാനുഭവങ്ങളി‌ലൂടെയാണ്. ഫ്രോയിഡിന്റെ സിദ്ധാന്തപ്രകാരം ഇഡ് ന്റെ ജന്മവാസനകൾക്ക് കരുത്താർന്ന ഒരു സൂപ്പർ ഈഗോ കടിഞ്ഞാണിടുന്നു. ദുർബലമായ സൂപ്പർ ഈഗോ വളരെ വേഗം ജന്മ വാസനകൾക്ക് അടിപ്പെടുകയും ചെയ്യുന്നു.സാന്മാർഗിക തത്ത്വത്തിന്റെ അടിസ്ഥാനത്തിലാണ് ഇത് പ്രവർത്തിക്ക‍ുന്നത്

വർഗ്ഗം:മനഃശാസ്ത്രം
വെങ്കിടങ്ങ്

തൃശ്ശൂർ ജില്ലയിലെ ഒരു ഗ്രാമമാണ് **വെങ്കിടങ്ങ്**.

## സ്ഥിതിവിവരക്കണക്കുകൾ
2001-ലെ ജനസംഖ്യാ കണക്കനുസരിച്ച് ഇവിടുത്തെ ആകെ ജനസംഖ്യ 11,680 ആണ്. അതിൽ 5,441 പേർ പുരുഷന്മരും 6,239 പേർ വനിതകളുമാണ്.

## ഐതിഹ്യം
വെങ്കിടങ്ങ് എന്ന പേർ നിലവിൽ വന്നതിന് ചരിത്രപരമായി രേഖകൾ ഇല്ല. വൻകിടങ്ങ് എന്ന വാക്ക് ലോപിച്ച് വെങ്കിടങ്ങ് എന്നായി മാറിയതാണെന്നതാണ് ഒരനുമാനം. പഴയ തലമുറക്കാരുടെ അഭിപ്രായപ്രകാരം ഈ പ്രദേശത്ത് ഒരു *വൻകിടങ്ങ്* ഉണ്ടായിരുന്നു. അങ്ങനെയാവാം ഇവിടം വൻകിടങ്ങ് എന്നറിയപ്പെടാൻ തുടങ്ങിയതും അതു പിന്നീട് ലോപിച്ച് വെങ്കിടങ്ങ് എന്നായി മാറിയതും. ഒരു ഫ്യുഡൽ വ്യവസ്ഥിതി നിലനിന്നിരുന്ന ഈ ദേശം ചേര രാജാക്കന്മാരുടെ ഭരണത്തിൻ കീഴിലായിരുന്നു. ചേര രാജാക്കന്മാരുടെ സ്ഥാനപ്പേരായ "ആതൻ" എന്നത് ഈ പ്രദേശത്തിലെ നെല്പ്പടങ്ങളുടെ പേരിൽ കാണപ്പെടുന്നു. എലാത, കണ്ണാതാ, പൊണ്ണാത എന്നിവ ഇതിനു ഉദാഹരണങ്ങളാണ്. ഫ്യുഡൽ വ്യവസ്ഥിതിക്ക് തെളിവായി നിരവധി നമ്പൂതിരി മനകൾ ഇവിടെ കാണാം. ചൂനാമന, പടേരിമന, മാന്തറ്റമന, ചേന്നാസ്മന, ഉള്ള്ന്നൂർമന എന്നിവ ഇവയിൽ ചിലതാണ്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മട്ടാഞ്ചേരി കൊട്ടാരം

**ഡച്ച് കൊട്ടാരം** എന്നും അറിയപ്പെടുന്ന **മട്ടാഞ്ചേരി കൊട്ടാരം** കൊച്ചിയിലാണ് സ്ഥിതി ചെയ്യുന്നത്. ഹിന്ദു അമ്പലങ്ങളിൽ കാണപ്പെടുന്ന തരം ചിത്രപ്പണികൾ ധാരാളമുള്ള ഒരു കൊട്ടാരമാണിത്.

## ചരിത്രം
മട്ടാഞ്ചേരിയിലുള്ള പാലസ് റോഡിലാണ് ഈ കൊട്ടാരം സ്ഥിതി ചെയ്യുന്നത്. പോർച്ചുഗീസുകാരാണ് ഇത് പണികഴിപ്പിച്ചത്. പിന്നീടവർ  കൊച്ചി രാജാവായിരുന്ന വീര കേരള വർമ്മയ്ക്ക് (1537-65) ഈ കൊട്ടാരം സമ്മാനമായി നൽകി. 1663-ൽ ഡച്ചുകാർ ഈ കൊട്ടാരത്തിൽ ചില അറ്റകുറ്റപണികൾ നടത്തുകയുണ്ടായി. അതിനുശേഷം ഈ കൊട്ടാരം ഡച്ചുകൊട്ടാരം എന്ന പേരിലും അറിയപ്പെടാൻ തുടങ്ങി. കൊച്ചി രാജാക്കന്മാരും കാലാകാലങ്ങളിൽ ഈ കൊട്ടാരത്തിനു അറ്റകുറ്റപണികൾ നടത്തിയിരുന്നു. ഇന്ന് ഈ കൊട്ടാരം കേരള ഗവർമെന്റിന്റെ കീഴിൽ സം‌രക്ഷിക്കപ്പെട്ടിരിക്കുന്നു. 

ഈ പ്രദേശത്ത് ഉണ്ടായിരുന്ന ഒരു അമ്പലം നശിപ്പിച്ച് കൊള്ളയടിച്ചതിൽ കൊച്ചി രാജാവിനുണ്ടായിരുന്ന അപ്രീതി ഇല്ലാതെയാക്കാനായി പോർച്ചുഗീസുകാർ പണികഴിപ്പിച്ച കൊട്ടാരമാണ് ഇത്. അതുകൊണ്ടുതന്നെ അമ്പലങ്ങളിൽ കാണപ്പെടുന്ന കൊത്തുപണികളും ചിത്രപ്പണികളും ധാരാളമായി ഈ കൊട്ടാരത്തിൽ കാണാവുന്നതാണ്. 

വാസ്കോ ഡ ഗാമ കാപ്പാട് തീരത്ത് 1498-ൽ കപ്പലിറങ്ങിയശേഷം മലബാർ ഭാഗത്ത് വ്യാപാരം നടത്താൻ ശ്രമിച്ചിരുന്നുവെങ്കിലും സാമൂതിരിമാരിൽ നിന്നുള്ള എതിർപ്പ് കൂടിയതുകാരണം പിൻവാങ്ങേണ്ടി വന്നിരുന്നു. കൊച്ചി രാജാക്കന്മാർ അന്ന് പോർച്ചുഗീസുകാർക്ക് എല്ലാ സഹായസഹകരണങ്ങളും നൽകി കൊച്ചിയിൽ വ്യാപാരം നടത്താൻ സഹായിച്ചു. അങ്ങനെയാണ് പോർച്ചുഗീസുകാർ കൊച്ചിയിൽ എത്തുന്നത്. പോർച്ചുഗീസുകാർ പോയതിനുശേഷം ഈ കൊട്ടാരം ഡച്ചുകാരുടെ കയ്യിൽ എത്തുകയും പിന്നീട് ഹൈദരാലി ഈ കൊട്ടാരം പിടിച്ചടക്കുകയും ചെയ്തു. ബ്രിട്ടീഷ് ഈസ്റ്റ് ഇന്ത്യ കമ്പനി പിന്നീട് ഈ കൊട്ടാരം ഹൈരദാലിയെ പരാജയപ്പെടുത്തി സ്വന്തമാക്കി.
## ചിത്രശാല

Mattancherry Palace DSC 0916.JPG|പിൻവശം കവാടം
Mattancherry Palace DSC 0912.JPG|പിൻവശം
Mattancherry Palace DSC 0894.JPG|മ്യൂസിയം ഗോവണി
Mattancherry Palace DSC 0905.JPG|മുൻവശം തടാകം

## അവലംബം


വർഗ്ഗം:കേരളത്തിലെ കൊട്ടാരങ്ങൾ
വർഗ്ഗം:കേരളത്തിലെ ചരിത്രസ്മാരകങ്ങൾ
വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
ഇയാൻ സ്റ്റിവർട്ട്

ഒരു ഗണിതശാസ്ത്രജ്ഞനും ഗ്രന്ഥകാരനുമാണ്‌ **ഇയാൻ നിക്കോളാസ് സ്റ്റിവർട്ട്** അഥവാ **ഇയാൻ സ്റ്റിവർട്ട്**(ജനനം 24 സെപ്റ്റംബർ 1945). ഇംഗ്ലണ്ടിലെ ഒരു സാധാരണ കുടുംബത്തിൽ ജനിച്ചു. സ്ക്കൂൾ വിദ്യാർത്ഥിയായിരിക്കുമ്പോൾ തന്നെ പഠിത്തത്തിൽ, പ്രത്യേകിച്ചും ഗണിതത്തിൽ സമർഥനായിരുന്നു. അക്കാദമികരംഗത്ത് പഠനവും ഗവേഷണവുമായി പടിപടിയായി ഉയർ‍ന്നു. 2001-ൽ റോയൽ സൊസൈറ്റിയിൽ അംഗത്വം ലഭിച്ചു. നൂറ്റമ്പതോളം ഗവേഷണപ്രബന്ധങ്ങൾ പ്രസിദ്ധീകരിച്ചിട്ടുണ്ട്. ഓട്ടേറെ ഗ്രന്ഥങ്ങൾ രചിച്ചു. 2006 മേയ്-ൽ പ്രസിദ്ധീകരിച്ച(Letters to a Young Mathematician)കൃതി അവതരണത്തിലും ഉള്ളടക്കത്തിലും ഒട്ടേറെ പ്രശംസിക്കപ്പെട്ടു.

## അവലംബം


വർഗ്ഗം:ബ്രിട്ടീഷ് ഗണിതശാസ്ത്രജ്ഞർ
വർഗ്ഗം:1945-ൽ ജനിച്ചവർ
വാക്വം ട്യൂബ്

upright|thumb|ഒരു വാക്വം ട്യൂബ് ഡയോഡിന്റെ രൂപഘടന
ഒരു ന്യൂനമർദ്ദമേഖലയിലൂടെയുള്ള ഇലക്ട്രോണുകളുടെ ചലനത്തെ നിയന്ത്രിച്ച്, ഇലക്ട്രോണിക് തരംഗങ്ങളുടെ ഉച്ചത വർദ്ധിപ്പിക്കാനോ ഗതിഭേദം വരുത്തുന്നതിനോ മറ്റേതെങ്കിലും തരത്തിൽ മാറ്റുന്നതിനോ അല്ലെങ്കിൽ ഒരു വൈദ്യുത തരംഗം ഉണ്ടാക്കുന്നതിനോ ഉപയോഗിച്ചിരുന്ന ഉപാധിയാണ് **വാക്വം ട്യൂബ്** അഥവാ **ശൂന്യനാളി (Vacuum tube)**. ചില പ്രത്യേക തരം ട്യൂബുകളിൽ മർദ്ദം കുറഞ്ഞ വാതകങ്ങളാണ് ഉപയോഗിക്കുന്നത്. ഇവ സോഫ്റ്റ് ട്യൂബുകൾ എന്നറിയപ്പെടുന്നു. മർദ്ദം കുറഞ്ഞ വാതകങ്ങൾ ഉപയോഗിക്കുന്നതിനു പകരം വായുമർദ്ദം പരമാവധി കുറച്ച് പ്രവർത്തിപ്പിക്കുന്ന വക്വം ട്യൂബുകളും ഉണ്ട്. ഇവ ഹാർഡ് ട്യൂബുകൾ എന്നറിയപ്പെടുന്നു. മിക്ക വാക്വം ട്യൂബുകളും ഇലക്ട്രോണുകളുടെ താപ ഉദ്വമനമാണ് (thermionic emission) ഉപയോഗപ്പെടുത്തുന്നത്.

## പ്രവർത്തനം
കുറഞ്ഞ വായു മർദ്ദത്തിൽ ഇലക്ട്രോഡുകളെ വച്ചാണ് വാക്വം ട്യൂബുകൾ നിർമ്മിക്കുന്നത്. ഇവക്ക് ഒരു താപ പ്രതിരോധ കവചവും ഉണ്ടാകും. സധാരണയായി ഒരു കുഴലിന്റെ രൂപമുള്ള ഈ കവചം ചില്ല്, സെറാമിക് പദാർത്ഥം, ലോഹം എന്നിവയേതെങ്കിലും ഉപയോഗിച്ചാണ് നിർമ്മിക്കുക.
ഇലക്ട്രോഡുകളുമായി ഘടിപ്പിച്ച ചാലകങ്ങൾ, വായു കടക്കാത്ത ദ്വാരങ്ങളിലൂടെ പുറത്തേക്ക് നീട്ടി വച്ചിട്ടുണ്ടാകും.
ഇലക്ട്രോഡുകളിൽ ഒരെണ്ണം മറ്റേതിനെ അപേക്ഷിച്ച് നെഗറ്റീവ് ചാർജ്ജുള്ളതും(കാഥോഡ്) മറ്റേത് പോസിറ്റീവ് ചർജ്ജുള്ളതും(ആനോഡ്) ആയിരിക്കും. കാഥോഡ് യഥാർത്ഥത്തിൽ ഒരു ഇൻകാൻഡസന്റ് ബൾബിന്റെ ഫിലമെന്റിനു സമാനമാണ്. ഈ ഫിലമെന്റ് ചൂടാകുമ്പോൾ അതിൽ നിന്നും ഇലക്ട്രോണുകൾ പുറത്തേക്ക് പ്രസരിക്കുന്നു. ഈ ഇലക്ട്രോണുകൾ താരതമ്യേനെ പോസിറ്റീവ് ചാർജ്ജുള്ള ആനോഡിനാൽ ആകർഷിക്കപ്പെടുകയും ആഗിരണം ചെയ്യപ്പെടുകയും ചെയ്യുന്നു. ഈ ലളിതമായ ഉദാഹരണത്തിൽ നിന്നും ഒരു വാക്വംട്യൂബ് ഡയോഡിന്റെ പ്രവർത്തനം നമുക്ക് മനസ്സിലാക്കാം. ഡയോഡ് ഒരു ദിശയിൽ മാത്രമേ വൈദ്യുത പ്രവാഹം അനുവദിക്കുകയുള്ളു എന്നതു പോലെ തന്നെ വാക്വം ട്യൂബും ഒരു ദിശയിൽ മാത്രമേ വൈദ്യുത പ്രവാഹം അനുവദിക്കൂ. അതായത് കാതോഡിൽ നിന്നും ആനോഡിലേക്ക് മാത്രമേ ഇലക്ട്രോൺ പ്രവാഹം ഉണ്ടാകൂ. കാരണം ആനോഡ് ഇലക്ട്രോണുകളെ പ്രസരിപ്പിക്കാൻ വേണ്ടത്രയും ചൂടാകുന്നില്ലെന്നതു തന്നെ.

## ഇതും കാണുക
ട്രാൻസിസ്റ്റർ

ഡയോഡ്

## പുറത്തേക്കുള്ള കണ്ണികൾ
വാക്വം ട്യൂബ്ബിന്റെ നിർമ്മാണം

താപോദ്യമനവും വാക്വം ട്യൂബ് തത്ത്വവും

വിഭാഗം:ഇലക്ട്രോണിക്സ്

വർഗ്ഗം:ഇലക്ട്രോണിക് ഉപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
വെള്ളിമാടുകുന്ന്‌

കോഴിക്കോട്‌ ജില്ലയിൽ സ്ഥിതി ചെയ്യുന്ന പ്രദേശമാണ്‌ **വെള്ളിമാട്‌കുന്ന്‌**. കോഴിക്കോട് നഗരത്തിൽ നിന്ന്‌ എട്ടു കിലോമീറ്റർ അകലെ കോഴിക്കോട്‌--വയനാട്‌--മൈസൂർ ദേശീയപാതയോട് (NH 212) ചേർന്ന് ഈ പ്രദേശം സ്ഥിതി ചെയ്യുന്നു. കോഴിക്കോട്‌ കോർപ്പറേഷന്റെ ഭാഗമായ വെള്ളിമാട്‌കുന്നിന്‌ **മേരിക്കുന്ന്‌** എന്നും **സിൽവർ ഹിൽസ്‌** (Silver hills) എന്നും പേരുണ്ട്‌. 

വിവിധ വിദ്യാഭ്യാസ സ്ഥാപനങ്ങളും ആരോഗ്യ-സാമൂഹ്യ-സേവന രംഗങ്ങളിലെ സ്ഥാപനങ്ങളും പത്രസ്ഥാപനങ്ങളും ഇവിടെയുണ്ട്‌. ചേവായൂർ പോലീസ് സ്റ്റേഷൻ, കോഴിക്കോട്ടെ പോലീസ് ആംഡ് റിസർവ് ക്യാമ്പ് (എ.ആർ. ക്യാമ്പ്), ഗവ. ലോ കോളേജ് എന്നിവ ഈ പ്രദേശത്തെ പ്രമുഖ സ്ഥാനപങ്ങളാണ്. 

## പ്രധാന സ്ഥാപനങ്ങൾ
* ഗവ. ലോ കോളേജ് കോഴിക്കോട് 
* സിൽവർ ഹിൽസ് ഹയർ സെക്കന്ററി സ്കൂൾ
* ജെ.ഡി.ടി ഇസ്ലാം ഓർഫനേജും വിദ്യാഭ്യാസ സമുച്ചയവും 
* അമൃത വിദ്യാലയം
* നിർമ്മല ആശുപത്രിയും കോളേജ് ഓഫ് നഴ്സിംഗും
* ഗവണ്മെന്റ് പ്രസ്സ്
* ഗവ. ജുവനൈൽ ഹോം ആന്റ് ആഫ്റ്റർ കെയർ ഹോം ആസ്ഥാനം
* ചേവായൂർ പോലീസ് സ്റ്റേഷൻ‌
* മാധ്യമം, ആരാമം‌‌, മലർവാടി, പ്രബോധനം തുടങ്ങിയ പ്രസിദ്ധീകരണങ്ങളുടെ ആസ്ഥാനം.
* മറ്റ് ഗവൺമെന്റ് സ്ഥാപനങ്ങൾ: ഫയർ സ്റ്റേഷൻ യൂണിറ്റ്, ടെലിഫോൺ എക്‌സ്‌ചേഞ്ച്, ഇലക്ട്രിസിറ്റി ബോർഡ് ഓഫീസ്, റീജിണൽ പ്രൊഫഷണൽ എംപ്ലോയ്‌മെന്റ് എക്‌സ്‌ചേഞ്ച്, ലാഭം മാർക്കറ്റ്
## അവലംബം


വർഗ്ഗം:കോഴിക്കോട് ജില്ലയിലെ സ്ഥലങ്ങൾ